Tips Kemas Rumah Cara Tepat & Pantas Bagi Ibu Bekerjaya,  Boleh Bereskan Kerja Lebih Tip Top!

Bagi ibu bekerjaya, waktu mengemas rumah sememangnya cukup terhad. Jika tidak diselesaikan pada malam hari, iaitu selepas anak-anak tidur, waktu hujung minggu adalah waktu yang sesuai untuk mengemas rumah.

Pun begitu jika mengemas rumah secara besar-besaran ketika hujung minggu, mak-mak boleh jadi kepenatan kerana melakukan kerja-kerja sepanjang hari. Sebenarnya ada banyak cara bagi memudahkan kita untuk mengemas rumah dengan lebih pantas dan efisyen.

Tips kemas rumah
Ibu-ibu memang superwoman dan kuat, tapi apa kata kita jimatkan tenaga pada hujung minggu?

1. Basuh pakaian sekurang-kurangnya 2-3 kali seminggu
Elakkan kumpul baju seminggu dan tunggu hujung minggu baru nak basuh baju. Sebaliknya, agak-agak muat 1 mesin basuh boleh terus basuh. Saya sediakan
jadual untuk membasuh baju, iaitu setiap 3 hari dalam seminggu. Seboleh-bolehnya saya elakkan basuh baju pada hari minggu. Waktu saya membasuh baju ialah
hari Selasa dan Jumaat.

Keluarga kami kecil sahaja, jadi boleh lah masuh 2 kali seminggu. Mungkin jika keluarga yang lebih besar perlu basuh lebih kerap atau mungkin perlu basuh
pakaian setiap hari.

Ibu saya memang basuh baju setiap hari semasa beliau masih kerja dulu. Setiap kali balik kerja, beliau akan masak sambil tu mandi dan terus basuh baju.
Sampai sekarang masih tertanya-tanya macammana sambil basuh baju dia boleh agak lauk dah masak.

2. Cara mudah uruskan kain baju
Bila dah basuh baju, tentulah perlu jemur dan lipat kan? Aktiviti mana agaknya yang paling susah dan malas nak buat? Bagi saya lipat baju, dan saya percaya kebanyakan ibu pun macam tu. Biar saja berlonggok, nanti dah tinggi barulah gelabah nak melipat.

Tips paling mudah ialah gunakan penyangkit sewaktu menyidai pakaian. Contohnya pakaian yang perlu digosok seperti kemeja ataupun baju kurung. Jadi, angkat
terus sangkut dalam almari.

Tips kedua untuk melipat baju ialah dengan melipat sambil menonton TV. Ini memang saya paling suka buat, terutamanya rancangan TV yang saya suka
tengoklah. Sedar-sedar cerita habis, baju yang dilipat pun habis.

3. Pandai mengambil peluang
Contohnya, kalau kita nak membasuh baju dan menyapu lantai, kita boleh setkan dulu mesin basuh dan boleh menyapu lantai. Ataupun seperti ibu saya tadi, sambil mandi, basuh baju dan memasak sekaligus. Hebatkan wanita?

4. Membuat kerja ikut arah jam
Maksudnya di sini, kita tetapkan titik permulaan kita untuk kemas rumah. Contohnya bermula dengan dapur, kemudian pusinglah ikut arah jam. Cara ini lebih sistematik dan tiada ruang yang akan tertinggal.

5. Bermula dari atas ke bawah
Mulakan proses mengemas dengan membuang sawang-sawang di siling dan bersihkan habuk yang melekat dikipas terlebih dahulu. Kemudian barulah di sapu lantai.

Jika rumah 2 tingkat pula, eloklah kemas tingkat atas dulu kemudian barulah tingkat bawah. Ibu sibuk dan kerjaya, buat kerja mengikut jadual dan berdisiplin, tak perlu lagi jadi sotong.

6. Sambil mengemop lantai, sambil bersenam
Mengemop lantai tidak perlu dilakukan setiap hari, sebaliknya selang sehari atau seminggu sekali sudah memadai, kecuali memang lantai benar-benar kotor. Sebelum mengemop lantai, habuk dan sampah sarap perlu disingkirkan terlebih dahulu sebaiknya di vakum. Kalau tak sapu sahaja dah memadai.

Untuk mengemop pula, mulakan bahagian tengah kemudian bergerak ke bahagian tepi, dalam gerakan membulat. Teknik ini saya belajar semasa ‘cuci pesakit’ dalam dewan bedah. Kerana kita tahu bahagian tengah tentunya lebih bersih daripada kawasan dekat dinding. Kalau mulakan bahagian tepi dulu, tentulah habuk-habuk akan ditarik ke tempat yang sudah bersih.

Mengemop dan menyapu adalah aktiviti yang paling saya sukai, kerana saya akan pasang muzik kegemaran saya dan gerakkan badan mengikut alunan muzik. Memang
cepat sahaja buat kerja.

7. Gunakan bantuan mesin
Bagi yang berkemampuan, boleh lah gunakan alat-alat bantuan ni. Contohnya gunakan vakum dan robot untuk mengemop lantai. Jadinya, kerja kita akan menjadi lebih ringan dan mudah berbanding menggunakan cara tradisional.

Jadi, siapa kata ibu berkerjaya tidak boleh memiliki rumah yang tersusun dan kemas sentiasa? Asalkan ibu boleh mengamalkan disiplin dan konsisten dengan
kerja.

Selamat mencuba.


Jadi Saksi Mak Gadai Emas Besarkan Adik Beradik, Uyaina Arshad Lunas Azam Belikan Semula!

Dalam keluarga, pasti akan ada seorang anak menjadi saksi kesusahan orang tua mereka demi membesarkan mereka sekeluarga.

Sama seperti situasi di atas, pelakon dan pengacara, Uyaina Arshad membawa ibunda kesayangannya ke kedai emas membeli perhiasan tersebut sebagai balasan atas kegigihan dan kasih sayang yang dicurahkan buat mereka sekeluarga sedari kecil.

Video tersebut mendapat perhatian warganet apabila Uyaina atau nama sebenarnya Saidatul Naseha Uyaina Arshad turut berkongsikan tentang jasa ibunya sebagai ibu tunggal yang membesarkan dia dan adik-beradik sendirian.

“Aku membesar melihat kesusahan seorang ibu tunggal membesarkan empat orang anak seorang diri.

“Arwah ayah aku meninggal sewaktu aku berusia empat tahun.

“Sejak dari itu mak akulah yang membanting tulang siang dan malam untuk membesarkan kami empat beradik seorang diri.” tulisnya dalam video yang dimuat naik.

Malah, Uyaina juga meluahkan rasa sedih kerana ketika keluarganya diuji dengan kesusahan, dia menjadi saksi ibunya sanggup menggadaikan emas demi perbelanjaan keluarga.

“Memandangkan aku yang paling bongsu, jadi aku lah yang selalu ikut dia ke kedai pajak gadai.

“Bila ada duit lebih dia akan beli emas. Bila waktu terdesak dia akan pajak emas dia itu balik untuk dapatkan duit.

“Kadang-kadang, tergadai begitu sahaja sebab tak cukup duit nak tebus balik.” luahnya.

Oleh sebab itu, ibu kepada anak seorang ini juga menyimpan azam untuk membalas jasa ibunya dengan menghadiahkannya barang kemas.

“Sejak dari itu aku berazam. Aku berazam untuk belikan dia emas. Sejak aku mula bekerja, Alhamduillah aku dapat belikan satu piece barang kemas untuk dia setiap tahun. Dia pilih nak yang mana.

“Aku rasa happy dan bangga bila tengok mak aku pakai barang kemas yang aku belikan untuk dia. Setiap kali selepas aku hadiahkan emas untuk dia, cuma satu yang aku minta iaitu doa dari ibuku.

“Terima kasih kerana memberikan aku keberkatan dalam hidup ini. Wahai ibu ku Selamat Hari Ibu Syurgaku!” jelasnya lagi.

Meninjau di ruangan komen, ada yang berkongsi cerita mempunyai pengalaman yang sama dengan Uyaina. Malah, ada yang mengharapkan dapat berbakti seperti Uyaina dan juga sempat menitip doa yang baik-baik buat Uyaina dan ibu

Sumber: TikTok


Anak Tak Suka Mengaji, Jangan Terkejut Puncanya Kerana Kita Sering Bentak Marah-marah. Sebaiknya Ikut Saranan Ustazah Ni!

Mengajar anak-anak mengaji juga bukan perkara mudah untuk ibu ayah kekal konsisten melakukannya. Hakikatnya ia memerlukan usaha dan motivasi berpanjangan. Maklum sahajalah anak-anak ini ada sahaja karenahnya dan kadang kala menyebabkan kita terpaksa mengajar dalam keadaan marah dan membentak bilamana anak-anak masih tidak lagi faham apa yang diajar.

Tahukah ibu ayah, tindakan itu akhirnya menyebabkan anak-anak tidak seronok untuk mengaji.

Jadi ada baiknya, ikuti saranan ustazah Ainum Mardhiah ini dalam kita mendidik anak-anak untuk cintakan al quran. jom semak perkonsian ini semoga menjadi panduan bermanfaat.

DIDIK ANAK AL-QURAN

Cara yang sangat berkesan pada peringkat permulaan adalah ibu atau ayah yang baca sendiri dengan anak.

Ibu baca, anak ikut. Pada masa yang sama bagitahu panjang mad ni berapa, atau mana yang dengung, cara baca iqlab macamana. Anak akan dapat gambaran. Lepas 3 kali ulang macamni, insyaAllah anak dah boleh baca walaupun tak lancar lagi.

Then anak pula baca sendiri. Ibu check bacaan anak. Apa lagi nak dibetulkan. Lepas anak baca lagi dalam 3 hingga 6 kali, insyaAllah mereka dah lancar.

Yang utama :

1. Ibu atau ayah ada di sisi anak bila anak mengaji.

2. Ibu/ayah fokus kepada anak. No handphone. Fokus pada bacaan anak.

3. Usap belakang anak, urut-urut sikit bila anak mengaji. Anak akan rasa kasih-sayang seorang ibu.

4. Bila dia habis baca satu ayat, puji anak. “MashaAllah, good abang!”

5. Selesai dia habiskan baca satu muka, lepas baca doa.. peluk anak, doakan anak.. “Alhamdulillah, tahniah abang. Allah sayang abang sebab abang baca Al-Quran. Umi akan tolong dan bimbing abang, sampai abang berjaya ya.” Anak akan rasa terharu dan lebih bersungguh nak mengaji insyaAllah.

Kesilapan besar ibu bapa: anak tu baru nak kenal ayat al-Quran, baru baca sekali dan tersalah baca.. ibu dah bentak/marah anak. “Kan dah ajar tadi?kenapa tak pandai lagi?” hoho..please ibu ayah, anak perhatikan akhlak kita. Sabar kita. Al-Quran ni seronok. Elakkan anak rasa menyampah bila mengaji sebab ibu ayah selalu bentak marah-bentak kalau silap baca.

6. Ucap syukur pada Allah. Moga Allah kuatkan kita untuk terus kuat didik anak Al-Quran. Dan sebenarnya mendidik diri kita sendiri. supaya kita tak culas dengan Al-Quran..

Bentuk keluarga Al-Quran tidak mudah. Usahanya bukan sehari. Bukan sekadar azam. Tapi perlu laksanakan sehabis baik.

Anak-anak perlu disibukkan dengan Al-Quran, ilmu, aktiviti-aktiviti yang bermanfaat. Moga Allah pimpin kita, tunjukkan kita jalan bagaimana untuk mendidik anak era digital ini.. Amin.


“Banyaknya Stok Lauk.” Jaga Ibu Sakit Dan Anak OKU, Warganet Kagum Lihat Cara Wanita Ini Siap 34 Stok Lauk Ramadan.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Dalam Masa 2 Minggu Pokok Limau Mula Keluarkan Putik,  Guna Petua Daun Kering Ni Memang Menjadi!

Biasanya daun kering kita akan buang aje. Tapi sebenarnya ia boleh digunakan untuk berkebun. Dengan menggunakan daun kering dapat membantu pokok menjadi subur.

Melalui perkongsian Aisyah Othaman dari abu Nummuulfahm, beliau berkongsi petua yang cukup mudah untuk dilakukan tanpa mengeluarkan kos sesen pun. Hanya menggunakan daun-daun kering!. Hasilnya pula boleh dilihat dalam masa hanya dua minggu.

“Pokok limau dari abuNummuulfahm sedang membesar dan mengeluarkan hasil dengan banyaknya selepas setahun lebih ditanam. Alhamdulillah.

Sepanjang setahun lebih ni ade sekali letak baja masa awal-awal ditanam selepas itu tak letak apa-apa. Dalam bulan Februari baru-baru ni,

Saya cuba buat perkara pada pokok limau, selepas 2 minggu dengan izinNya, pokok limau ini mula berputik dengan banyaknya.”

20 Feb 2017- Selepas 2 minggu cubaan petua, mula keluar banyak putik-putik putih.

22 Februari 2017- Selepas 2 minggu cubaan petua, mula keluarkan bunga.

15 Mac 2017- Selepas bunga gugur dan pokok limau mula berbuah.

Caranya

Hanya letak daun-daun kering atau daun rumput kering pada pangkal pokok. Bagi pokok bunga kantan sesuai juga letak daun rumput kering.

Sumber: Aisyah Othaman


“Kau Sayang Sangat Kat Kucing. Sebab Tu Allah Tak Bagi Rezeki Anak”. Tu Antara Cakap-cakap Orang Pada Pasangan Ni Bila Belum Dikurniakan Zuriat!

Buat pasangan yang mendirikan rumah tangga andai sudah beberapa tahun berkahwin jika tidak juga dikurniakan zuriat, orang di kiri dan kanan akan mulah lah cakap itu dan ini. Hatta bagi pasangan ini, kecintaannya memelihara kucing juga dijadikan asbab orang bercakap.

Berkongsi kisah tentang kucing dan zuriat, jom kita baca perkongsian ini. Mana yang baik dijadikan sebagai tauladan, mana yang sebaliknya dijadikan sempadan.

Ini perkongsiannya.

Kalau siapa kenal Fluffy, dia mesti akan ada dalam setiap gambar kami. Dia akan ada dibahu bila bergambar. Kami nikah dia pun ada. Kami sanding atas pelamin pun ada.

Selepas 2 tahun kahwin, baru ada rezeki ada baby. Tahun ni alhamdulillah selamat lahirkan baby.

Tapi… selepas genap sebulan baby lahir, Fluffy tinggalkan kami. Memang sayu sangat rasa.

Masa belum ada zuriat, org selalu cakap “kau sayang sangat kat kucing. Sebab tu Allah tak bagi rezeki anak”. Macam-macma lagi lah orang cakap. Bila dah ada baby, dan Allah ambik Fluffy, kami fikir, Baby ni seolah-olah pengganti Fluffy. Allah bagi baby, Allah ambil Fluffy. Dua-dua kesayangan kami. Dia dah puas teman kami sepanjang takde baby. Allahu. Memang sedih sgt2. Terasa kehilangan dia.

Raya kali ni, Fluffy dah takde. Kita cuba letak cucu dia pula kat bahu. Tapi Fluffy tetap tiada ganti.

Meninjau di ruangan komen, ramai memberi respon di atas tanggapan  orang bila ada yang selalu cakap “kau sayang sangat kat kucing. Sebab tu Allah tak bagi rezeki anak”. Netizen rata-rata menyangkal dakwaan tersebut dan meletakkan rezeki zuriat itu adalah kententuan Allah.


Tip Bercinta Orang Dulu-dulu, Kekal Bahagia Sepanjang Hayat, Pasangan Muda Baru Kahwin Kena Buat Ni!

Rumah tangga pasti ada manis dan ada ketikanya pahit bak hempedu. Sukar ditelan namun cukup indah kerana perkongsian dua hati yang saling mencintai. Inilah resam berumah tangga. Suami isteri dari dulu dan sekarang mengakui perkara ini. Tapi kenapa kala berdepan dengan masa pahit, ramai pasangan hari ini tidak setabah dan secekal pasangan dulu untuk menanganinya.

Hingga ramai yang mengambil jalan berpisah. Sedangkan ibu bapa kita berdepan dengan situasi yang lebih perit dan mencabar namun tetap kekal bersama hingga ke hujung usia.

Dalam hal ini kita mungkin perlu banyak belajar dari mereka tentang cara melayari rumah tangga agar tak mudah melatah bila berdepan masalah. Jom intai cara mak-mak kita bercinta.

1. Lepas kahwin tak pergi bulan madu

Bila selesai majlis kahwin, tolak tepi hal berbulan madu tetapi kenalkan pasangan pada sanak suadara. Rapatkan hubungan silaturrahim. Antara cara merapatkan hubungan pasangan pengantin baharu dengan keluarga adalah melalui amalan bergotong royong atau rewang ketika mengadakan kenduri perkahwinan. Pengantin wajib membasuh periuk belanga yang digunakan semasa majlis perkahwinannya!

2. Suami tolong buat kerja rumah

Cuba perhatikan bapa anda sendiri. Sangat santun orangnya. Rajin membantu isteri. Selepas isteri melahirkan, semua suami yang buat.

Jika melihat si isteri penat menguruskan rumahtangga, suami jangan berat tulang untuk membantu. Tolong jagakan anak juga sudah cukup membuatkan si isteri tersenyum

3. Isteri tahu tanggungjawab sendiri

Banyak kes penceraian disebabkan oleh isteri malas. Cuba lihat mak kita sendiri. Rajin dan tahu tanggungjawab sendiri. Suami balik kerja, anak-anak dah terurus.

Oleh itu, walaupun sibuk di pejabat, tanggungjawab sebagai isteri jangan diabaikan. Tidak salah jika ada pembantu, tetapi soal membancuh minuman untuk suami serta makan pakainya seharusnya tetap menjadi tanggungjawab isteri.

4. Tiada campur tangan ibu bapa

Ibu bapa tak perlu campur urusan rumah tangga anak, ini boleh jadi kes penceraian. Biarkan anak-anak menangani masalah rumahtangga mereka sebaik mungkin. Ibu bapa hanya boleh memberi nasihat apabila diminta.

5. Keburukan dalam rumah tangga jangan cerita pada orang

Biar kita susah tanggung sendiri, keburukan pasangan jangan diceritakan pada orang. Ini antara perkara penting jika nak jodoh panjang.Jangan sampai mendedahkan keburukan rumahtangga di laman muka buku!

6. Sedar diri

Suami adalah ketua rumah tangga, tapi tak boleh guna kuasa veto nak kawal isteri. Bimbang isteri memberontak. Isteri dicipta dari tulang rusuk suami. Marah macam mana pun, tempat isteri tetap di sisi suami.Isteri sewajarnya mendengar kata suami dan bertoleransi dalam hal rumahtangga.

7. Jangan Lebih 3 Hari

Kalau merajuk sekalipun dan tak bertegur sapa dengan pasangan, paling lama cuma 3 hari. Lebih dari itu, hubungan berada dalam tahap bahaya. Senyuman boleh dijadikan pembuka bicara untuk berbaik-baik semula.

8. Buang Ego

Ego merupakan racun dalam rumahtangga. Setiap konflik rumah tangga adalah untuk menguji kesabaran dan kesetian suami mahupun isteri. Suami mahupun isteri harus merendahkan ego dalam sesetengah perkara untuk kebaikan bersama.


Petua Tanam Pokok Kesum Dalam Air, Siap Jadi Lanskap Halaman Rumah.

Daun kesum adalah antara tanaman yang biasa di tanam di halaaman rumah. Biasanya kita akan tanam di dalam tanah atau dalam pasu.

Maklumlah daun kesum ini banyak digunakan dalam masak. Bau wangi daun kesum itu akan membuatkan lauk menjadi lebih enak.

Namun selalu tanam daun kesum susah nak hidup kan? Sudah pastinya petua untuk menanam pokok kesum sentiasa mendapat perhatian ramai. Maklumlah pokok ini adalah antara tanaman yang sukar subur dan jangka hidupnnya agak pendek.

Antara petua yang boleh digunakan untuk memastikan pokok kesum hidup subur dan membesar merimbun adalah mengunakan kaedah tanaman dalam air  guna botol. Ini cara yang dimuat naik Nur Izzah Mahmud menerusi laman facebooknya.

Ikuti perkongsian berikut.

Kesum oh kesum…usaha tangga kejayaan. Alhamdulillah…hadiah kat mak sepasu ambik berkat.

Daun kesum ni nak kena selalu trim. Maksud saya kalau dah tinggi nak keluar bunga tu tanda-tanda dah tua. Kalau tak kerat or trim lama-lama mati. Trim pendek tinggal sejengkal je dari tanah.

Pastu letak baja. Air beras. Air siang ikan tu. Sekali sekala Perut ikan tanam dalam tanh pastu kalau time kita beli ikan. Saya buat macam tu.

3. BUANG DAUN BAWAH TANGKAI

Pastikan pokok yang nak disemai tu segar fresh. Buang daun belah bawah tangkai dia yang nak direndam dalam air. Biasa seminggu dia layu macam nak mati. Biarkan je. Tengok lepas dua minggu dia akan segar.

4. DAH BANYAK AKAR PINDAH KE TANAH

Dah banyak akar boleh pindah ke tanah. Letak baja ab, npk 15 atau bja organik macam taik ayam, air siang ikan. Perut ikan tanam dalam tanah. Suburlah pokok tu nanti.
Baja 2x seminggu atau sebulan sekali.

5. CUKUP CAHAYA

Paling penting cahaya matahari kena cukup. Selamat mencuba. Saya bukan Ah Long. Saya cuma nak tolong.

Selamat mencuba!


Rupanya  Ini Fungsi Butang Shift Lock Pada Kereta Auto Waktu Kecemasan. Wanita Pun Kena Ambil Tahu!

Jika anda  memandu kereta automatik pasti akan perasan ada satu button ‘shift lock’ pada gear kereta.

Namun bukan semua tahu apa fungsi button tersebut. Lebih-lebih kaum wanita yang tidak suka ambil tahu bab kereta. Sebaliknya hanya mengambil tahu bab asas sahaja.

Sebenarnya Button shift lock ini  dicipta sebagai salah satu ciri keselamatan kepada pemandu. Shift lock berfungsi untuk meriliskan transmisi anda daripada P.

Maksudnya, jika dalam situasi tertentu yang anda kena letakkan gear pada N, contohnya seperti kereta perlu ditunda dan sebagainya kat sini lah button shift lock ni digunakan.

Begini cara guna:

1. Matikan enjin kereta ketika gear P

2. Cabut kunci kereta

3. Tekan button shift lock dan jangan lepaskan. Pada masa yang sama tarik tombol gear ke dan ubah ke N

4. Ubah ke gear N dan lepaskan butang shift lock yaa.

5. Lepaskan break tangan dan biarkan free.

6. Kemudian baru boleh tolak kereta kalau bateri kong dan sebagainya.

Sumber : Wan Tan Automotive


Tak Minum Ais, Jalan Kaki Ayam Atas Rumput Selama 10 Tahun Rahsia Nash Kekal Sihat!

Baru-baru ini, penyanyi lagenda Datuk Nash Lefthanded telah menyambut ulang tahun kelahiran ke 63.

Penyanyi, Datuk Nash Lefthanded yang baharu menyambut ulang tahun kelahiran ke-63 bersyukur masih dikurniakan kesihatan yang baik serta kudrat untuk terus bekerja.

Nash atau nama sebenarnya Nashrudin Elias bersyukur masih dikurniakan kesihatan yang baik serta kudrat untuk terus bekerja. Dia memang mementingkan kesihatannya termasuk tidak mengambil minuman berais serta melakukan senaman pijak rumput sejak lebih 10 tahun lalu.

“Apabila mendapat ucapan bertalu-talu menerusi mesej media sosial dan telefon, saya rasa bersyukur sangat. Alhamdulillah saya masih bertenaga dan sihat hingga kini terutama sebagai penyanyi.

“Untuk penyanyi lagu bernada tinggi seperti saya, tenaga itu sangat penting. Saya ingin kongsi tips di mana sebaik selesai solat Subuh, pergi berjalan dengan berkaki ayam di atas rumput untuk menyerap tenaga.

“Selain itu, pengambilan ais juga sangat tidak baik untuk sesiapa pun. Tipulah saya tak ambil tapi bila ada masa yang saya mengidam sangat saja. Saya amalkan ini sudah lebih 10 tahun,” katanya.

Nash ditemui di sidang media program Getaran Jiwa terbitan TV Sarawak (TVS) di mana beliau dilantik sebagai juri tetap program itu.

Dalam pada itu, ini antara kebaikannya yang pasti anda akan terkejut apabila mengetahui kelebihan berkaki ayam atau ‘earthing’ semasa berjalan.

– Tidur Malam Akan Bertambah Baik
Journal Altenatif Perubatan Amerika menyatakan orang yang mengalami masalah tidur akan lebih baik sekiranya melakukan perkara ini. ‘Barefoot’ dipercayai menstabilkan pengaliran tekanan darah pada kaki dan seterusnya akan mengubati seseorang untuk tidur dengan baik.

– Menguatkan Sistem Imunisasi
Dalam laporan komprehensif yang diterbitkan dalam Journal of Environmental and Public Health, para penyelidik mendapati bahawa berjalan kaki tanpa kasut sebenarnya dapat menurunkan jumlah sel darah putih dan meningkatkan jumlah sel darah merah, menunjukkan tindak balas imunisasi yang positif.

– Melonggarkan Otot Yang Tegang Dan Menghilangkan Sakit Kepala
Seorang atlet akan berjalan kaki tanpa kasut di atas padang rumput kerana untuk mengelakan kesakitan otot selepas melakukan senaman fizikal.

Jadi walaupun anda bukan seorang atlet, anda juga disarankan untuk melakukan hal ini kerana anda menggunakan kaki sepanjang untuk berjalan melakukan kerja sehinggakan kaki anda tidak mempunyai masa untuk berehat.

Hal ini juga akan mengakibatkan anda mudah pening kepala. Apabila anda melakukan perkara sihat seperti ini mungkin penyakit anda dapat berkurang.

– Mengurangkan Kemurungan
Apabila anda berjalan kaki tanpa kasut di rumput membantu anda mengurangkan masalah kemurungan sebanyak 62 % dan meningkatkan tahap hormon positif dalam badan anda.

– Membantu Meningkatkan Tenaga
Ramai orang menyedari bahawa apabila melakukan senaman ini akan menigkatkan tenaga dan melawan keletihan sepanjang anda bekerja. Ini boleh menjadi satu kesan sampingan untuk tidur yang lebih baik tetapi juga disebabkan oleh peningkatan hormon dan tahap keradangan yang lebih rendah.


Cara Mudah Kurangkan Masalah Dengkur, Wanita Ini Kongsikan Petuanya. Hanya 4 Kali Minum Sudah Berkesan!

Berdengkur ketika tidur? Itu normal. Tetapi, kalau makin lama semakin kronik boleh mengundang masalah. Nampak remeh, tapi sebenarnya masalah dengkur ini boleh mengundang masalah dalam rumah tangga bagi anda yang sudah berkahwin.

Kebiasaannya, tidur yang berdengkur ini berlaku mungkin kerana terlalu penat atau sedang nyenyak dibuai mimpi. Tak kurang juga yang beranggapan tidur berdengkur itu adalah tidur yang berkualiti dan sekiranya anda merasakan tidur berdengkur itu normal, anda silap!

Justeru, ibu-ibu kena cari alternatif bagi merawat atau setidak-tidaknya mengurangkan  masalah ini.

Petua mudah ini dikongsikan oleh Syiema Ima ini  mungkin boleh dicuba oleh anda yang megalami masalah ini. Tak perlu modal yang banyak, bahan yang digunakan boleh didapati di dapur rumah sahaja.

Syiema Ima  memberitahu telah berjaya mengatasi masalah dengkurannya dengan hanya menggunakan 3 bahan mudah ini. Air suam yang dicampur bersama bahan ini hanya diminum sebanyak 4 kali, ajaibnya masalah dengkuranya hilang serta merta. Menarik bukan?

Jom kita ikuti petua yang dikongsikan beiau di bawah. Selamat mencuba !

Assalamualaikum..ingat lagi tak saya penah share petua pasal dengkur…macam mana kalian yang share tu dah cuba buat ke belum?

Alhamdulillah.. saya sendiri dah cuba buat.. dalam 4 kali saja minum air ni.. dengkur hilang serta merta.. bahan-bahan hanya guna barang yang ada di dapur je.. tak susah pun nk cari.

Bahan-bahan :

Kunyit hidup

Madu

Air suam

Cara membuat :


Wanita Ini Kongsi Petua Hilangkan Kelemumur Guna Daun Limau Purut. Cara Yang Mudah Dan Jimat!

Bagi wanita, rambut adalah aset penting buat dirinya. Pasti ramai wanita di luar sana yang menginginkan rambut kekal sihat dan cantik! Bagi mereka, rambut merupakan “mahkota” paling bernilai untuk diri mereka termasuklah juga bagi wanita yang bertudung.

Ada yang sanggup berhabisan untuk rawatan rambut supaya lebih sihat dan lebat serta tidak mempunyai masalah kelemumur.

Namun, selain pergi ke salun kecantikkan, masalah rambut boleh diatas secara alami. Tidak perlu lagi bergantung kepada produk yang mahal atau ke salun rambut. Sebagaimana perkongsian ini. Hanya menggunakan daun limau purut bagi memastikan rambut sihat tanpa masalah kelemumur.

Ikuti perkongsian ini.

Petua Hilangkan Kelemumur guna daun limau purut

Sape yang mengalami masalah kelemumur dan dah penat bertukar syampu namun hasilnya tetap sama, apa kata korang cuba daun limau purut pulak. Caranya:

Ambil 10 helai daun limau purut
Kisar bersama sedikit air. Jangan terlalu cair.

Kalau rajin, boleh je tumbuk dan kemudian campurkan dengan sedikit air sehingga menjadi pes. Korang boleh blender juga ye tapi agak agak air nye , jangan terlalu cair.

Selepas bersyampu, ambil pes tadi dan letakkan di kepala.Ratakan ke seluruh kulit kepala dan rambut.

Urut kepala supaya pes tadi meresap. Biarkan seketika dalam 1-2 minit ye. Bilas sehingga bersih.

Selamat mencuba!

Kredit: Leha Yusuf


“Ini Cara Saya Luah Rasa Syukur.” Seniwati Sarimah Reward Diri, Khatam Al Quran Setiap Kali Hari Jadi

Tanggal 28 April merupakan ulang tahun kelahiran bintang legenda, Datuk Sarimah Ahmad.. Menariknya dia punya cara tersendiri sebagai hadiah atas penambahan usianya.

Rupa-rupanya dia menghadiahkan dirinya dengan khatam al-Quran. Itulah rutin hidupnya setiap kali tibanya tarikh istimewa tersebut.

“Rutin harian saya lebih kepada mendekatkan diri kepada Yang Maha Esa, sejak tidak berlakon. Saya bangun awal pagi dan selesaikan apa yang patut. Selepas menunaikan solat Dhuha, barulah saya mengambil sarapan dan melakukan senaman ringan.

“Saya akan pastikan mengaji al-Quran, setiap hari. Seingat saya, setiap kali hari ulang tahun kelahiran, saya akan khatam membaca al-Quran.

“Tahun ini, saya mula mengaji pada hari pertama Ramadan dan Alhamdulillah, sehari sebelum tarikh hari jadi tiba pada 28 April, saya sudah pun khatam sebanyak dua kali.

“Saya meluahkan rasa syukur kerana inilah sahaja cara saya untuk memberi ganjaran kepada diri sendiri,” katanya lagi.

Meskipun keadaan kesihatannya tidak menentu, namun dia kecewa kerana ada yang membuat Cerita kononnya dia kritikal.

“Saya dapat tahu mengenai berita ini apabila ada bertanya benarkah saya terlantar sakit. Sejujurnya, adalah juga perasaan kecewa apabila dimaklumkan mengenai berita palsu yang tersebar.

“Namun, apabila difikirkan semula, tak perlulah nak simpan perasaan apa-apa. Orang boleh kata apa sahaja. Doakan sahaja semoga saya dikurniakan kesihatan baik,” kata pemenang trofi Aktres Terbaik, Festival Filem Malaysia Kedua menerusi filem Dia Ibuku ini.

Terdahulu, pelakon yang mendapat jolokan Primadona Filem Melayu ini menerima kunjungan Ketua Pegawai Eksekutif, Perbadanan Kemajuan Filem Nasional Malaysia (FINAS), Prof Dr Md Nasir Ibrahim di kediaman anaknya, di Subang Jaya, semalam.

Pada pertemuan yang berlangsung hampir dua jam itu, selain bertanya khabar dan menyampaikan sumbangan, Md Nasir turut ‘melamar’ Sarimah untuk terbabit dalam projek Dokumentari Bintang Nostalgia yang kini sedang dalam pembikinan.


Saling Melengkapi! Abby Abadi Di Wad, Suami Pula Uruskan Anak-Anak

Kasih sayang tiada penghujung buat suami isteri. Jelas kelihatan hubungan erat ini apabila selebriti Abby Abadi memuat naik video ketika suaminya melawatnya di hospital baru-baru ini. Abby Abadi dimasukkan ke wad atas nasihat doktor setelah mengalami cirit birit.

Melalui paparan video itu, suaminya juga turut membawa dua orang anak angkatnya, agar Abbay dapat melepaskan rindu kepada anak-anaknya.

Dalam pada itu netizen memuji sikap suami Abby.

Netizen juga mendoakan Abby kembali sihat.

Semoga Kak Abby cepat sembuh ye!

Sumber: Instagram Abby_abadi112


Bagi Isteri Hadiah Bukan Sebab Dia Materialistik. Jangan Negatif Kalau Tak Tahu Maksud ‘Love Language’

Nak memujuk orang sebenarnya benda paling lemah nak buat. Betul tak? Especially nak memujuk wanita, pujuk cara ini tak kena, cara itu tak jalan. Kadang buntu lah dibuatnya!

Selalunya, cara paling mudah nak pujuk orang guna dengan beri hadiah. Tak kisah lah nak bagi hadiah apa, paling simple nak pilih benda yang menjadi favourite si dia la!

Dah bagi, barulah nampak sedikit senyuman disebalik jawah kelat mulut muncung boleh sangkut hanger tu. Hehe.

Bagi hadiah sebagai tanda memujuk, bukan beerti orang yang merajuk tu materialistik tau! Pantang bagi hadiah je, terus ok. Tidak ye!

Isteri saya bukan materialistik

Baru ni isteri saya merajuk. Daripada raut wajah yang susah nak senyum tu saya tahu dia tengah merajuk dengan saya. Bila tanya sepatah, jawap pun sepatah. Aduh gawat sih!

Yelah, saya ni kadang melampau juga. Sibuk meeting sana sini sampai kadang terlupa yang ‘meeting’ bersama anak dan isteri itu lebih utama.

Jadi dipendekkan cerita saya sedar itu kesilapan saya dan saya nak tebus kesalahan saya. Aduh. Macam mana nak tebus kesalahan saya ni?

Nak taknak saya kena isi balik tangki emosi bidadari saya ni. Jadi saya hadiahkan isteri saya satu set Senduk Pelangi warna warni. Mula mula muka si dia selamba je. Biasa lah jual mahal kan hehe. Cuma eh perlahan lahan senyuman mula terukir.

Tanya sekali, eh jawab sepuluh kali teruih! Sah! Si dia dah berjaya dipujuk! Tadi punya la ketat muka tu tapi dah dapat hadiah terus tersenyum.

Memang ada sesetengah wanita ni memang nak pujuk mereka, kena bagi hadiah. Mereka bukannya materialistik tau. Tahu tak Receiving Gifts ni salah satu daripada 5 Love Language?

Ok gini tuan puan. Love Language ni ada 5 seperti yang ditulis oleh Dr Gary Chapman, seorang spekaer dan penulis buku terkenal dunia.

Love Language ni adalah bagaimana seseorang itu merasa DICINTAI. Ok cuba baca bawah ni untuk lebih faham lagi.

5 Jenis Love Language

Words of Affirmation – Ada wanita merasa DICINTAI bila kita bagi kata kata cinta, pujuk rayu, puji pujian dan perkataan perkataan yang mendamaikan hatinya

Physical Touch – Ada wanita merasa DICINTAI bila kita peluk peluk dia, genggam tangan dia semasa berjalan jalan dan lain lain yang melibatkan sentuhan fizikal

Act of Service – Ada wanita yang merasa DICINTAI bila kita tolong dia masak, picit kaki dia, tolong lipat baju, cebok anak dan lain lain yang melibatkan khidmat dan bantuan

Quality Time – Ada wanita merasa DICINTAI bila kita bagi masa untuk dating berdua, tak terlalu sibuk bekerja sampai abaikan si dia

Receiving Gifts – Ada wanita yang merasa DICINTAI bila kita bagi mereka kejutan hadiah, nafkah lebih dan pemberian penuh ikhlas

Mereka bukan mengada ngada, mereka bukan materialistik tapi ini adalah sunnatullah. Ia ada dalam naluri manusia. Seperti pesan Nabi Muhammad :

تهادُوْا تحابُّوا

Maksudnya: “Hendaknya kalian saling memberi hadiah, nescaya kalian akan saling mencintai”.
Riwayat al-Bukhari (594)

Taufiq Razif
Makin bagi hadiah, makin rezeki bertambah


Nampak Moden Tapi Amar & Amyra Sepakat Ikut Amalan Tradisional Ketika Berpantang

Penangan drama Cemburu Seorang Perempuan yang viral tahun lepas benar-benar mengubah kehidupan Amyra Rosli dan suaminya Amar Baharin.

Kedua-duanya memegang watak suami isteri di dalam drama adaptasi tersebut. Sementelah, Amyra sedang mengandungkan anak kedua. Begitu pun dia mengakui tidak menghadapi sebarang masalah.

“Sepatutnya watak yang dipegang oleh Emma tu adalah untuk saya, tetapi waktu dapat tawaran sebelum mengandung. Jadi, saya berbincang dengan suami dan juga produksi. Jadi pihak sana setuju untuk tukar watak.

“Walaupun karekter walaupun nampak berat tapi pihak produksi tak ‘pressure’ cuma ada satu scene saya kena jerit dan menangis, sehinggakan baby dalam kandungan jadi ‘keras’.

“Semua agak panik termasuk Amar. Jadi saya diberi rehat seketika. Selepas tenang baru kembali shooting. Alhamdulillah, pengarah faham memandangkan dia seorang perempuan,” ujar Amyra ketika di temu bual ketika sesi penggambaran bersama Majalah Keluarga bertempat di Santuari Park Pantai, sebuah kediaman yang cukup menarik dengan reka bentuk moden.

Pandai seimbangkan masa

Ditanya mengenai alahan ketika mengandungkan anak kedua, jelas Amyra pengalaman terdahulu banyak mengajarnya untuk lebih kuat berbanding anak sulung dahulu.

“Alhamdulilah kalau diikutkan ini memang kami rancang untuk menimang anak kedua untuk tahun 2020. Kebetulan pula due date saya bulan februari, kira cantik tarikh yang Tuhan kurniakan. Amar yang plan, alhamdulillah rezeki kerana memang sebelum ini kami kalau boleh nak anak sulung umur dua tahun baru rancang nak tambah anak.

“Soal teruskan lakonan tak jadi masalah kerana tahu rezeki memang ada lagi-lagi anak dah bertambah. Yang penting tanggung jawab jangan tinggal, niat dan betul serta tahu apa yang kita nak buat. Kalau kita pandai seimbangkan takkan jadi masalah,” ungkap Amyra lagi.

Beauty is pain

Mengulas mengenai kandungan kedua ini, Amyra jujur mengakui sangat menitikberatkan soal berpantang bagi menjaga kecantikan dan kesihatan.

“Sebagai isteri kita kena sentiasa cantik untuk suami. Dalam masa yang sama, sebagai public figure, takkan saya nak abaikan tubuh saya tak terjaga. Jadi, saya memang mengamalkan amalan tradisional sewaktu berpantang. Mungkin orang nampak saya moden tapi saya rasa petua orang lama hasilnya menjadi.

“Malah lagi ramping berbanding zaman anak dara. Memang berhasil bila ikut cakap mak seperti tak minum ais, pakai bengkung, tak keluar rumah dan sebagainya. Alhamdulillah hasil memang terbaik.

“Semua orang tahu ‘beauty is pain’ tapi kalau rasa nak dapat hasil cepat dan menjaga kesihatan dan kecantikan, janganlah melanggar pantang,” seloroh Amyra yang sudah tahu jantina anaknya, manakala Amar memilih untuk tidak ambil tahu sehinggalah ‘baby shower’ nanti.

Amal pantang dan petua tradisional

Menjadi ibu muda tak susah yang penting kena bersedia dan matang. Jujur mengakui banyak ambil ilmu dari ibunya.

“Saya berkahwin pada usia 25 tahun dan dapat anak umur 26 tahun. Kini umur 28 tahun bakal menimang anak kedua. Saya banyak ikut mama macam mana jaga anak, handle rumah tangga dan dalam masa yang sama bekerja.

“Kebetulan saya tak ada pembantu rumah, jadi kena bijak bahagi masa. Kalau tak boleh set semua dalam otak, setkan dalam diari setiap aktiviti kita. Kalau disiplin dan aktiviti tersusun tak akan timbul sebarang masalah. Yang penting kena tolak ansur dengan suami dan saling membantu antara satu sama lain.

“Anak sulung dulu saya agak ‘manja’ tapi yang kedua ni saya terlebih aktif, dan memang alami pendarahan seperti kandungan pertama tapi sebab ada pengalaman jadi tak cepat gelabah.

“Selain itu, saya juga ada ambil makanan tambahan yang asas sahaja untuk ibu mengandung memandangkan saya tak suka ubat banyak-banyak kerana kurang minum air.

“Sejak anak pertama lagi, saya suka mengaji dan membaca surah-surah yang sesuai untuk ibu-ibu mengandung. Malah, petua dan segala pantang untuk ibu mengandung juga saya praktikkan kerana saya tahu pada masa akan datang ia memudahkan untuk diri saya sendiri,” ungkap Amyra lagi yang akan berehat panjang selepas bersalin seperti mana yang dilakukannya waktu anak sulung dahulu.

Sumber: Majalah Keluarga Edisi Jan-Feb 2020


Rahsia Kasih Sayang Jadi Lebih Padu, Selalu Peluk & Cium Pasangan. Bukan Tu Jer, Boleh Bantu Kuruskan Badan Juga Tau!

Cium suami gugur dosa, cium isteri bahagia selamanya dan cium anak dapat pahala, betapa beruntungnya hidup kan. Sebab itu dalam rumah tangga jika mahu aman kena mencipta bahagia seperti mana yang dituntut Islam. Itulah rahsia kasih sayang lebih padu antara suami isteri dan anak-anak.

Namun, tak ramai yang berbuat demikian, dengan alasan sibuk tak punya masa dan segan kononnya anak-anak sudah besar, malu dilihat oleh rakan-rakan. Tetapi percayalah, jika ia diamalkan banyak manfaat yang anda peroleh. Salah satunya hubungan kekeluargaan semakin erat dan anak-anak serta pasangan lebih hormat dan menghargai kita.

Bukan sahaja bahagia dalam rumah tangga, bahkan dalam satu kajian dilakukan oleh seorang pakar di Jerman mengenai hubung kait antara sentuhan dan tahap kesihatan, seorang suami yang memeluk isterinya untuk sekurang-kurangnya 10 saat setiap hari akan panjang umurnya lima tahun.

Kajian mendapati, seseorang itu boleh panjang umur jika memeluk isterinya setiap hari kerana pelukan dan sentuhan boleh menyebabkan tubuh manusia mengeluarkan pelbagai hormon termasuk endorfin yang baik untuk kesihatan tubuh.

Hormon endorfin adalah sejenis bahan kimia semula jadi yang bertindak sebagai penahan sakit dan mengurangkan keresahan. Selain mempunyai kesan positif dari segi saintifik dan kesihatan sentuhan, pelukan dan gurau senda antara suami dan isteri juga merupakan sunah Rasulullah S.A.W.

Terdapat kajian di Amerika Syarikat (AS) mendapati pelukan suami dapat mengurangkan tahap kolesterol dan meningkatkan kesihatan isteri. Oleh itu suami yang ingin isterinya menurunkan berat badan digalakkan peluk isterinya lebih kerap.

Hubungan seks dengan penuh rasa kasih sayang juga dapat membantu pasangan untuk kekal awet muda dan berketerampilan menarik. Wanita yang mempunyai kehidupan seks yang baik dan bahagia akan lebih cenderung untuk menghiasi diri.

Fadhilat mencium suami

Apabila isteri bersalaman dan mencium tangan suami, maka gugurlah dosa-dosa kecil si isteri. Restu seorang suami tu penting dalam rumahtangga. Lagipun isteri juga akan dapat pahala. Suami pun mendapat pahala juga jika dia kucup dahi isteri. Satu lagi perkara yang ramai isteri tidak sedar ialah tabiat tidur berbantalkan lengan suami. Hanya sedikit sahaja isteri yang tahu bahawa tidur berbantalkan lengan suami atau dalam dakapan suami, boleh membuatkan hati suaminya luluh.

Fadhilat mencium isteri

Mencium isteri juga merupakan ibadah. Islam memandang tindakan tersebut sebagai satu perkara yang baik, bahkan dapat memberikan pahala kepada suami. Isteri pasti akan gembira apabila mereka selalu dicium oleh suami mereka. Hati yang gundah, bisa menjadi bahagia. Gelap kesedihan, bisa menjadi cerah dengan keriangan. Dilihat kepada Nabi, siri tauladan ini menjadi amalan harian Nabi SAW dikala bersama Isteri.


Nak Cantikkan Kulit, Guna Lemon. Walau Rasa Pedih Sikit,  Tapi Kesannya Memang Wow!

Ada orang kata,  perempuan ni kalau nak terlihat cantik bergaya,  terasa sakit pun tak apa. Betulke begitu?

Contohnya macam petua cantik dengan lemon.  Memang diakui kesannya memang wow pada kulit wajah bila diamalkan, tapi tidak dinafikan juga anda perlu tahan akan rasa sedikit pedih.

Jadi bagi yang ingin mencuba,  jom buat seperti mana yang diamalkan oleh Mak Jemah Nelly ni.

Bahan-bahan :

2 hirisan lemon &  1 sudu kecil soda bikarbonat

Caranya :

1. Cuci muka terlebih dahulu.

2. Ambil hirisan lemon dan tekapkan dengan soda bikarbonat.

3. Ratakan pada wajah dan sental secara lembut diwajah.

4. Biarkan selama 15 minit sebelum di cuci bersih.

Dan inilah hasilnya setelah rajin diamalkan.


5 Tip Buat Ibu-Ibu Mahu Ubati Rasa Bersalah Jika Selalu Marah Anak.

Baru nak relaks di sofa sambil hilangkan penat seharian di pejabat tetapi  tiba-tiba anak-anak bergaduh berebutkan barangan. Penat meredah jem belum hilang anak-anak sudah buat hal.

Waktu itu pasti emosi anda menjadi tidak stabil. Itu belum bab rumah sudah macam tongkang pecah, bersepah barangan mainan di sana-sini. Keletihan badan dan minda membuatkan anda  naik angin. Yang jadi mangsa anak-anak.

Bayangkan jika setiap hari anak dimarahi kerana situasi ini, sudah tentu tidak baik untuk perkembangan emosi mereka. Justeru Dr. Siti Ujila Masuri, seorang pensyarah dan juga penulis buku keibubapaan berkongsi tip berikut untuk membantu para ibu menangani situasi ini dengan betul.

“Sebagai manusia, emosi kita tidak menentu. Kadang balik rumah dengan kepala yang kusut, ‘bateri’ tenaga tinggal 10% dan perlu di ‘charge’ segera. Masalahnya baru saja nak charge, rumah sudah terlebih dahulu dilanda ribut taufan. Tuan-puan pun boleh teka apa yang jadi selepas itu.

“Dalam hidup ini, kita cuba melakukan yang terbaik dan bekerja keras namun terkadang kita lupa apakah sebenarnya yang kita inginkan. Jawapannya ada pada ayat ini yang sangat terkesan di hati:

““Wahai jiwa yang tenang. Kembalilah kepada Tuhanmu dengan hati yang redha dan diredhai. Maka masuklah ke dalam golongan hamba-hambaKu, dan masuklah ke dalam syurgaKu” Surah Al Fajr ayat 27-30

“Ya Allah, bila baca ayat ini, seolahnya Allah beritahu “whatever you do, all you really want adalah jiwa yang tenang”.

“Jiwa yang apapun masalah yang datang dalam hidup, orang kata ‘dalam hati ada taman’. Subhanallah, rupanya Allah dah bagi jawapannya dalam Quran. Kita kerja keras, kita besarkan dan didik anak-anak, kita bersolat mengaji, kita bersilaturrahim, semuanya untuk kita mencapai satu pekara:

“Jiwa yang tenang. Hati yang redha dan diredhai.

Izinkan saya berkongsi beberapa tip yang mungkin boleh digunakan. Tip yang saya amalkan dan alhamdulillah bonding saya dengan anak-anak kuat walaupun ada masanya saya jadi cikgu disiplin yang garang.

Cuba 5 Tip Ini

Saya percaya, tip ini bukan perkara baru. Sekadar satu perkongsian yang moga-moga bermanfaat buat saya dan para pembaca:

1. Peganglah jawapan yang Allah berikan itu saat kita melangkah kembali ke rumah selepas seharian bekerja. Katakan dalam hati: “I am going to see my loved ones. This is our happy moment“. Kalau boleh, tampal nota di mana-mana sebagai friendly reminder.

2.  Happy moment bukan bermaksud kita tak marah anak. Jika kita perlu tegur kesalahannya, ia mesti dilakukan dan pastikan anak-anak sedar kesilapannya.

3.  Tapi bila mood kita OK, ambillah peluang itu sehabis baik untuk katakan pada anak “Sayang mama kat kakak”. Sambil makan bersama atau tengok tv, peluk anak atau sesekali usap kepalanya sambil kita katakan “Sayang anak mama ni”.

Walaupun anak kita masih leka menonton tv saat itu, tapi sebenarnya kata-kata kita itu sampai ke hatinya hingga ia tahu yang ‘mama sayang saya’

4 Bila anak buat perkara yang baik yang menggembirakan kita walaupun sekadar menolong kita mengambil telefon di tingkat atas, pujilah dia sehabis baik “Baiknya anak mama ni, thank you sayang tolong mama. Good sayang. Mesti Allah sayang kakak kan sebab tolong mama ni” sambil picit pipinya yang comel atau hidungnya yang cute.

5. Carikan satu aktiviti yang kita boleh lakukan bersama dengan anak-anak yang boleh buat kita gelak-gelak bersama. Tanpa perlu keluarkan wang dan tanpa perlu keluar dari rumah.

Contohnya, saya dan anak-anak suka bermain ‘dinasour’ di mana saya akan jadi dinasour yang akan mengejar anak-anak sampai mereka berlari lintang pukang sambil ketawa tak kering gusi dibuatnya.

Saya suka sangat momen ini. Dapat buat 10 minit pun sudah cukup menggembirakan anak. Abahnya pula suka bermain ‘horse’. Abah duduk di kerusi, kemudian anak-anak duduk di kaki abah. Konon-konon masukkan duit syiling 50 sen, tiba-tiba horse bergerak (kaki abah) dan mereka punyalah suka (walaupun bergerak setempat).

Supaya, walaupun ada masanya kita marah…ada masanya kita kurang sabar melayan karenah anak-anak, tapi anak tahu yang kita sayangkan mereka. Kerana ada masanya kita tergelak bersama. Ada masanya kita memeluk dan memujinya.

Tip di atas adalah antara elemen dalam Teknik ADHA (Allah Dalam Hati Anakku). Apabila kita melakukannya, secara automatik kita sendiri akan jadi mak ayah yang “full of love“. Kita yang terlebih dahulu akan menjadi ibu bapa yang mudah menunjukkan kasih sayang, hanya dengan satu teknik yang santai.


Jadilah Ayah Yang Dirindui Aak-anak. Sila Ambil Serius!

Jadikanlah kehadiran diri kita dapat menggembirakan hati dan bermakna kepada orang lain terutamanya kepada ibu ayah, pasangan, anak-anak dan keluarga tersayang.

Bukankah kita juga sering mendengar ungkapan; untuk menjadikan diri kita dicintai orang lain, maka diri kita perlu mencintai orang lain terlebih dahulu.

Untuk menjadi peribadi yang selalu dirindui, maka jadikanlah diri kita insan pertama yang selalu merindui dahulu.

Ingat pesan Nabi SAW: “Sesungguhnya sesiapa yang tidak menyayangi, maka dia tidak disayangi”. (Riwayat Muslim)

Andai ditanya, sebagai seorang ayah apa pula perkara perlu dibuat untuk menjadikan anak-anak sentiasa merindui hadirnya ayah dalam hidup mereka?

Sedangkan lazimnya, ayah selalunya mempunyai karektor yang tegas dan garang dan sekali gus menyebabkan anak-anak tidak rapat dengan ayah.

Untuk itu, jom baca perkongsian daripada saudara Taufik Razif ini untuk manfaat bersama.

Jadilah ayah yang dirindui anak-anak

1. Selalu pandang mata anak bila bercakap

2. Suka gunakan nada suara yang rendah bila bercakap

3. Tahu personaliti dan karakter setiap anak anaknya

4. Selalu gunakan kata kata motivasi daripada ugutan

5. Bila marah, tak hilang kawalan

6. Bila gembira, tak gembira keterlaluan

7. Selalu bercerita pada anak tentang Ketuhanan

8. Selalu peluk cium semua anak tanpa pilih bulu

9. Selalu cipta kenangan indah walaupun pada perkara yang kecil

10. Hargai setiap usaha anak walaupun tidak sempurna

11. Lebih banyak mendengar daripada menengking dan memarahi

12. Melayan seluruh ahli keluarga dengan penuh lemah lembut dan kasih sayang

“Father is someone who lost everything just to make you win”

Sumber : Taufik Razif


“Isteri Yang Memahami Akan Membuat Suami Tak Sabar Untuk Pulang Ke Rumah.” Perkongsian Yang Bermanfaat Untuk Kebahagiaan Rumahtangga

Setiap pasangan suami isteri pastinya inginkan kebahagian yang berkekalan sehingga ke hujung nyawa. Namun kadang kala sikap pasangan yang membuatkan rumahtangga yang dibenar menjadi kelam dan mudah dibadai ombak.

Bagaimanapun, tidak dinafikan bergelar isteri menuntut kesabaran dalam melayari bahtera bersama suami. Malah pelbagai dugaan yang mendatang. Apa yang pasti, seorang isteri itu perlu bersikap sabar dalam cabaran dalam rumahtangganya.

Isteri suka betul merungut. Jadi Isteri ni sangatlah susah. Ya susah. Cakap banyak pun susah, berleter banyak pun susah, diam pun susah.

Ada banyak faktor suami akan stress dengan isteri. Terlalu meminta minta, terlalu memaksa, terlalu kuat melenting, terlalu mudah bersangka sangka semua ni buat suami cuba cari jalan menjauhi isteri mereka.

Then ini akan buat isteri lagi stress… lagi banyak pula dia berleter, dan lagi jauh suami lari….

Ini antara masalah yg kakfel selalu dengar sebab isteri main dengan emosi. Kita wanita ni kan sangat “fragile” dan mahu difahami.

Sebenarnya.. inilah hak kita wanita untuk mendapat perhatian suami, mendapat masa suami dan of course supaya suami laksanakan tanggungjawab sebagai suami.

Kita berhak… dan kita layak… sebab kita tulang belakang mereka. kita wajib usaha dapatkan.

Jadi isteri kena sabar

Tapi berbalik kepada perjuangan kita untuk mendapatkan hak. Ada pelbagai cara boleh kita buat. DENGAN SABAR. Kakfel ulang sabar.. bermaksud ulang ulang ulang…. hingga suami sedar.

Trust me ..
memerli suami, memeperkecilkan usaha suami mencapai cita cita, menceritakan kelemahan suami kepada kawan kawan dan keluarga akan hanya menjauhkan suami dari kita.

Kita rasa kita hebat berniaga, idea kita hebat, pendapat kita power… kita pandang rendah impian suami.

Trust me…

Suami akan terbeban dan akan mula mencari ruang menjauhkan diri dan bercerita di luar untuk meleraikan kekusutan yg ada.

Kita tak sedar sikap suami datang dari sikap Kita.

Sebab tu berbalik institusi kekeluargaan. Kesefahaman adalah “game” yg paling susah.

Kadang kita nampak suami jauhi kita dengan kesibukan , taknak layan anak , taknak pergi keluar dengan kita sebab dia “SIBUK” maka kita seronok salahkan org sana sini akan isu itu.

Tetapi hakikat.. suami terpaksa “SIBUK” kan diri utk jauh dari beberapa perkara yg dia benci.

Kakfel hadapi kes macam ni banyak kali. Since kakfel nak sama samaa kita jadi lebih baik termasuk kakfel yg jahil ni.

Isteri kena buat suami rasa tak sabar nak balik rumah

Dan kakfel sgt percaya isteri yg memahami akan buat suami rasa tak sabar nak balik rumah and plan pelbagai utk gembirakan isteri. Kakfel lihat sendiri di kalangan pekerja kakfel sikap ini.

Apa kata malam ni, start harini.. instead memaksa suami berubah ikut apa kita nak. Kita berubah ikut apa suami nak dan mula memahami tanpa memikirkan emosi.

Rumahtangga dibina bukan berdasar siapa betul siapa salah dan ego siapa menang. Ianya melibatkan pengorbanan yg tinggi.

Ha ah.. suami baik lepas kakfel redha duduk rumah mak 1 tahun, kakfel redha kerja dia masih tunggang langgang, kakfel tak pernah bising awal dulu dia tinggal kakfel ambik gambar jauh jauh, kakfel support setiap impian dia hingga dia sendiri nampak dan terbuka hati utk terjun bisnes sama sama suami isteri.

Kakfel tak pernah paksa dia…. ini yg dr dulu kakfel buat. Orang nampak kakfel keras.. tapi dengan suami kakfel letak darjat dia dalam level tertinggi.

Dia nak keluar dia boleh keluar.. tapi dia tak nak keluar. Dia pula terfikir.. dah cukup memahami isteri aku ni apa aku nak lagi.

So setiap masa lapang dia tak pikir nak buat benda lain selain bersama isteri.

Kakfel sentiasa sedar.. kita wanita masih kekal menjadi number 2 dalam institusi keluarga. Suami masih ketua.

Lelaki yg dilembutkan dengn kekerasan tidak akan mampu keluar menjadi BINTANG yg hebat.

Suami ini dilahirkan sebagai khalifah, jiwa pemimpin mereka tinggi, tanggungjawab mereka besar, mereka tetap perlu menjawab apa mereka perjuang kepada agama.

Sebab tu ada suami yg keluar 44 hari tinggal anak Isteri utk Agama .

Tapi itu TETAP BUKAN ALASAN TAK JAGA ISTERI YA SUAMI ! Itu salah.. buat apa pun biarlah Adil.

Nak bagi suami adil ni la cabaran kita wanita.

Sebab tu org cakap berdirinya seorang lelaki yg hebat dengan adanya wanita yg lebih hebat di belakang.

Kalau suami tak boleh bimbing kita , sabar ini mungkin bahagian kita Allah nak uji utk jalan ke syurga. So biarlah kita bimbing mereka tanpa mereka sedar.

Berlapang dada wanita.. bukan Islam tak bagi Hak yg adil pada kita. Tapi Islam sangat menjaga kita wanita sebab itu kita diberikan tanggungjawab besar utk “BERSABAR” tambahan lagi dengan lelaki yg mungkin kurang emosi tapi Ego nya meninggi.

Sabarlah … sabar itu manis. Selagi kita habisan salahkan keadaan dan org lain.. kita terlupa selak kain sendiri selagi itu kita takkan jumpa apa apa solusi.

Jom jadi isteri solehah dan menenangkan…nak dengar takpa taknak pun takpa nasihat kakfel yg dah nak masuk 9 tahun kahwin.

But… trust me. Kami yg jumpa hari hari ni hadapi lebih banyak ujian yg uolls takleh bayang.. ?


“Czer Atau Normal, Lalui Nikmat & Sakit Yang Sama.” Kongsi Tip Berpantang, Nad Zainal Nasihat usah Banding Cara Bersalin!

Baik bersalin secara normal mahupun pembedahan, kedua-duanya mengundang risiko kepada ibu dan juga bayi. Namun, setiap ibu tetap sanggup mengharungi segalanya demi melihat zuriat yang selama ini diusung selama lebih 9 bulan di dalam kandungan.

Hilang segala rasa sakit yang ditanggung selama ini apabila dapat melihat wajah si kecil di dalam pelukan.

Bagi pelakon terkenal, Nad Zainal yang baru melahirkan bayi keduanya baru-baru ini, dia berpeluang merasai kedua-dua pengalaman tersebut. Anak sulungnya dilahirkan melalui pembedahan, manakala yang kedua secara normal.

Menurut Nad atau nama sebenarnya, Farah Nadia Zainal Abidin, 31, semua ibu tetap melalui nikmat dan sakit bersalin yang sama baik pembedahan mahupun normal

MERANA LEPAS CZER? BOLEH KE PANTANG NORMAL?

Assalamualaikum,

ok pertama sekali tak kisahlah ibu melahirkan secara normal mahupun pembedahan, tak perlulah dibanding-bandingkan, kerana semua melalui nikmat dan sakit yang sama.

dan bila time berpantang pula, ada beza, yang normal boleh tangas, yang czer tidak, yang normal 1st day pantang dah boleh berbengkung, yang czer kalau boleh tunggu luka kering.

Tapi…..

kalau bertungku, haaaa boleh!!

cuma, area perut tak boleh… tapi selalunya after czer selalu lenguh pinggang tau mommies!

so sekarang dah modern, dah ada tungku elektrik! rechargeable tungku! Nanad pun baru tahu!


Dalam Rumah Ada Bau Pelik, Pemilik Homestay Terkejut Telur Tinggal Seminggu Jadi Anak Itik!

Selalunya kalau telur yang lama tidak digunakan, pastinya akan membusuk! Lain pula bagi satu video yang tular ini apabila telur yang ditinggalkan selama seminggu menjadi anak itik. Fuhhh tak habis fikir jadinya!

Menurut individu yang memuat naik video ini di laman Tiktok miliknya, yang juga pemilik Homestay di Pendang Kedah ini, Zakaria Nazir, telur yang ditinggalkan oleh pelanggan itu difahamkan telur itik tersebut digunakan untuk umpan memancing.

Ini merupakan pengalaman kali pertama baginya sepanjang dia mengendalikan inap desa berkenaan.

Jelasnya, pada hujung bulan 10 ada pelanggan menginap di rumah tersebut dan tertinggal sepapan telur itik kampung. Pemilik telur berkenaan meminta Zakaria untuk menyimpan kerana akan kembali beberapa hari lagi.

Lain pula jadi apabila ada bau pelik ketika tuan rumah datang membuka dan melihat kebanyakan telur tersebut telahpun menetas menjadi anak itik.

Jumlah anak itik yang hidup adalah 13 ekor, manakala hanya tujuh biji sahaja yang tidak menetas.

Meninjau di ruangan komen, rata-rata warganet terhibur dengan video berkenaan dan tidak sangka telur tersebut boleh menetas menjadi anak itik walaupun hanya ditinggalkan dalam tempoh seminggu.


“Panggil Umi Tau, Tak Nak Nanny La. Tua Rasanya.” Noraniza Idris Bergelar Nenek, Anak Sulung Timang Cahaya Mata Pertama!

Berita gembira itu dimuat naik menerusi laman Facebook milik penyanyi irama tradisional itu.

Menurut  pelantun lagu Awallah Dondang itu, detik kelahiran cucu yang diberi nama Hannah merupakan hari bersejarah apabila dirinya kini sudah bergelar nenek.

“Syukur Alhamdulillah. Semua selamat. Ibu dan anak sihat. Hadiah terbesar dalam sejarah asas kehidupan manusia bila di’watikah’ menjadi nanny hari ini.

Menurut Noraniza lagi, kelahiran cucu perempuan itu juga sangat bermakna kerana jatuh pada hari lahir yang sama dengan ayahnya iaitu 23 Mac.

“Sempena hari lahir Aliff. Ada satu hadiah paling istimewa. Tak ternilai dengan wang ringgit. Hadiah kehadiran satu lagi nadi kehidupan yang sangat besar ertinya dalam hidup berumah tangga hari ini.

“InsyaAllah… semoga Allah melindungi kehadirannya ke dunia realistik. Hadiah ini istimewa untuk seluruh seisi keluarga. Buat pertama kali lahir seorang lagi keturunan Noraniza Idris dan Haji Idris..

“Semoga Aliff menjadi daddy yang terbaik buat Hannah dan keluarga… menjadi suami yang penuh dedikasi, menjadi anak lelaki pembimbing syurga mama,” katanya.

Dalam pada itu, Noraniza turut meluahkan mengucapkan terima kasih kepada menantunya iaitu Ezza Nafiesha yang telah menghadiahkan anugerah bermakna dalam keluarga mereka.

“Terima kasih buat Aliff dan Ezza Nafiesha. Tahniah buat isteri yang sangat memahami anak mama. Hadiahkan sesuatu yang sangat besar dan paling bermakna buat kami membawa status nanny untuk mama buat pertama kalinya.

“Semoga baby Hannah terus menjadi anak yang sihat dan solehah. Menjadi mommy yang sangat bijak membahagikan masa antara karier dengan keluarga. Penting sekali jaga hati Aliff bila ada Hannah.

Jangan cemburu jika Aliff beri perhatian pada Hannah tau… Tak sabar nak tengok wajah cucu pertama umi. Panggil Umi tau, tak nak nanny la… tua sungguh rasanya,” ujarnya

Aliff Haiqal berkahwin dengan Ezza Nafiesha Zakaria pada 22 Disember 2018 di Port Dickson, Negeri Sembilan.

Aliff adalah anak Noraniza daripada bekas suami Mohd Fauzi Mohd Tajuddin atau Fareez dan mereka mempunyai seorang lagi anak lelaki, Mohd Alfeeq Haiqal Mohd Fauzi, 28.


“MasyaAllah Anak Mama Sangat Ni..”-Netizen Puji Betapa Handsomenya Putera Wakeel!

Azrinas Mazhar Hakim siapa sahaja yang tidak mengenalinya, bekas personaliti TV3 yang cantik dan berbakat. Azrinaz juga merupakan bekas isteri kepada Sultan Hassanal Bolkiah, Sultan Brunei. Melalui perkahwinannya itu, telah dikurniakan seorang puteri dan seorang putera.

Meninjau di Instagram miliknya, ada dikongsikan sekeping gambar terbaharu puteranya Pengiran Muda Abdul Wakeel atau lebih mesra dipanggil Putera Wakeel.

Sedar tak sedar rupanya telah 16 tahun usia Prince Abdul Wakeel kini. Seiring usianya, begitu terserlah ketampanan wajahnya.

Ini diakui oleh wargamaya yang bersetuju wajah Putera Wakeel saling tidak tumpah seperti wajah Azrinaz. Air mukanya yang lembut dan sejuk mata memandang membuatkan ramai yang tertarik kepadanya.

Meninjau di ruangan komen, ini antara yang mencuri tumpuan :-

MasyaaAllah. Iras CP ni . May Allah always protect His Highness Prince and Princess always ❤

Da besar daa kejap masa berlalu encem nya

Dah besaq bertambah hensem,sama hensem dengan Prince Mateen.Nanti pos la gambaq CP dengan anak-anak.Boleh p jumpa kan..

Alhamdulillah..handsomenya Prince wakeel..semoga di mudahkan segala yang baik

MasyaAllah anak mama sangat ni


Hasilkan Susu Badan Melimpah Ruah, Ibu Jangan Ambil Mudah Hukum Beri Susu Kepada Anak Susuan

Semua wanita yang melahirkan anak pasti mempunyai keinginan untuk memberikan susu ibu kepada bayinya.

Sedia maklum tentang khasiat susu ibu kepada kesihatan dan tumbesaran anak, maka setiap ibu berusaha menyusukan anak.

Bagi ibu yang bekerja pula, mengepam susu dan menyimpannya sebagai stok untuk diberikan kepada bayi ketika tiada di rumah menjadi satu rutin yang normal.

Namun demikian tidak semua ibu dikurniakan rezeki untuk membuat banyak stok susu ibu untuk anak. Bagaimanapun asalkan susu yang dipam mencukupi untuk keperluan anak, ia sudah memadai tanpa perlu membuat stok susu yang terlalu banyak di dalam peti sejuk.

Bagaimanapun ada ibu dikurniakan limpahan rezeki susu ibu yang banyak sehingga mereka mampu membuat stok susu perahan berbotol-botol dan berpaket-paket sehingga penuh peti sejuk beku bahkan adakalanya tak sempat diminum oleh bayi tetapi stok yang baru pula terus bertambah.

Ekoran limpahan stok susu ibu yang banyak, ada sesetengah ibu ingin memberikan stok susunya kepada anak orang lain yang memerlukan.

Namun bagi ibu yang beragama Islam, ia bukan semudah yang disangka. Banyak perkara perlu dipertimbangkan terlebih dahulu sebelum membuat keputusan untuk menjadikan anak orang lain sebagai anak susuan.

Baru-baru ini, selebriti Syatilla Melvin yang baharu melahirkan anak ketiganya menyatakan hasrat untuk mendermakan stok susu ibunya kepada bayi-bayi yang memerlukan. Ini termasuklah bayi berstatus yatim piatu atau tidak sah taraf.

Beliau yang bersyukur kerana dikurniakan rezeki susu yang banyak sejak anak pertama lagi meminta mereka yang berhajat menghantar mesej peribadi (DM) kepadanya untuk dia mengetahui latar belakang dan maklumat lengkap bayi berkenaan.

Hasrat isteri kepada pelakon popular Shaheizy Sam ini memang baik dan boleh membantu bayi-bayi lain di luar sana yang tidak berpeluang mendapat susu ibu atas sebab-sebab tertentu.

Namun banyak perkara perlu diberi perhatian terutama melibatkan hukum kerana perlu menjaga nasab di masa depan. Ini kerana apabila menjadi anak susuan, bukan sahaja belah ibu tetapi keturunan belah bapa juga diharamkan berkahwin.

Untuk sama-sama memahami peranan ibu susuan, berikut adalah penjelasan dari Mufti Terengganu, Prof. Madya Dr. Mohamad Sabri Haron mengenai kedudukan ibu kepada ibu susuan. Adakah ia dianggap mahram kepada anak susuannya.

Penyusuan dari segi bahasa ialah perbuatan menghisap susu seseorang perempuan. Manakala, dari segi istilah syarak ialah perbuatan yang dilakukan untuk mendapatkan susu seseorang perempuan atau susu yang masuk ke dalam perut seorang kanak-kanak.

Hukum seorang perempuan menyusukan bayi yang bukan anaknya adalah harus mengikut syarak. Ini kerana perbuatan tersebut telah diamalkan sebelum dan selepas kedatangan Islam dan Islam memperakuinya bahkan tidak mengharamkannya.

Terdapat kebaikan ketika seseorang perempuan menyusukan seorang anak yang bukan anaknya, contoh seorang ibu meninggal dunia dan tidak dapat menyusu anaknya.

Oleh itu, keadaan ini memerlukan perempuan lain menyusukan anak tersebut bagi membolehkan anak itu meneruskan hidupnya.

Haruslah diingat bahawa terdapat kesan daripada penyusuan terhadap hubungan kekeluargaan kerana apabila seseorang perempuan menyusukan seorang anak yang bukan anaknya, anak itu akan menjadi anak susuannya dan suami perempuan tersebut turut menjadi bapa susuan kepada anak itu.

Justeru, anak yang disusukan haram berkahwin dengan ibu susuannya. Dia juga haram berkahwin dengan beberapa golongan daripada keturunan ibu susuannya.

Golongan tersebut termasuklah:

1. Adik-beradik perempuan ibu susuan kerana mereka adalah ibu saudara susuan.
2. Anak perempuan ibu susuan kerana mereka adalah adik-beradik susuan.
3. Cucu perempuan kepada ibu susuan (anak perempuan kepada anak lelaki ibu susuan, atau anak perempaun kepada anak perempuan ibu susuan) kerana mereka adalah anak perempuan adik-beradik lelaki susuan atau anak perempuan adik-beradik perempuan susuan.
4. Ibu kepada ibu susuan (nenek susuan).

Begitu juga dengan beberapa keturunan dari sebelah bapa susuan yang haram dikahwini adalah sama seperti golongan keturunan ibu susuan. Golonga tersebut adalah:

1. Adik-beradik perempuan bapa susuan kerana mereka adalah ibu saudara susuan.
2. Anak perempuan bapa susuan walaupun dengan isteri yang lain kerana mereka adalah adik-beradik perempuan susuan.
3. Cucu perempuan kepada bapa susuan (anak perempuan kepada anak lelaki bapa susuan, atau anak perempuan kepada anak perempuan bapa susuan) kerana mereka adalah anak perempuan adik-beradik lelaki susuan atau anak perempuan adik-beradik perempuan susuan.
4. Ibu kepada bapa susuan (nenek susuan).

Pengharaman tersebut adalah berpandukan al-Quran dan hadis sebagaimana Allah SWT telah berfirman dalam surah an-Nisa’, ayat 23:

Maksudnya: “Dan (diharamkan juga kamu mengahwini) ibu-ibu kamu yang telah menyusukan kamu dan saudara-saudara susuan kamu.”

Rasulullah S.A.W juga telah bersabda yang bermaksud:

“Penyusuan mengharamkan apa yang diharamkan disebabkan kelahiran (keturunan).”
(Hadis Riwayat Muslim & Bukhari)

Oleh itu, kedudukan ibu kepada ibu susuan adalah nenek susuan kepada anak susuan. Justeru ia merupakan mahram kepada anak susuan sebagaimana penjelasan di atas.

Kepada mama-mama yang tengah pregnant, masih sempat lagi nak join webinar Aku Tak Serik Bersalin yang akan berlangsung hari Ahad ni (26hb Jun 2022) secara online.


Betul Ke Makan Biji Cili Boleh Punca Apendiks? Dr Ni Kongsi  Infonya!

Orang dulu-dulu ada sahaja pantang larangannya. Jika hendak disenaraikan terlalu banyak,  umpamanya tak boleh lalu bawah ampaian, jangan menyanyi bila di dapur, jangan makan disenduk dan macam-macam lagilah. Pastinya juga larangan ini ada sebabnya yang tersendiri.

Begitu juga bab larangan memakan biji cili, biji jambu dan sebagainya  untuk tujuan penjagaan kesihatan.

Pun begitu, ketahui apa penjelasan dari sudut kajian santifik sebagaimana yang dikongsikan oleh doktor ini.

BENARKAH BIJI CILI BOLEH JADI PUNCA APENDIKS?

Kita sering dimomokkan dengan kata-kata jangan makan cili atau biji jambu batu kerana boleh menyebabkan apendiks. Larangan ini sering bermain dalam fikiran sehingga wujud rasa takut setiap kali ingin mengambil makanan pedas.

Sebenarnya tiada kajian saintifik membuktikan apendiks disebabkan pemakanan apatah lagi dikaitkan dengan cili dan jambu batu. Mungkin ia hanya petua masyarakat terdahulu yang melarang pengambilan cili dan jambu batu kerana boleh menyebabkan sakit perut.

Namun dari sudut perubatan ia tidak dapat dibuktikan. Malah sesiapa saja berisiko mengalaminya walaupun tidak makan biji makanan seperti yang dinyatakan.

Hakikatnya, segala makanan yang keras seperti biji cili dan sebagainya akan hancur di dalam perut disebabkan oleh asid perut. Selepas hancur sepenuhnya, barulah ia akan masuk ke usus untuk proses pembuangan najis.

Jadi, pemakanan bukanlah punca radang apendiks. Tetapi, apakah punca sebenar ia berlaku?

Radang apendiks (appendicitis) bukanlah sejenis penyakit tetapi satu keadaan di mana pundi apendiks (vermiform apendiks) tersumbat. Untuk anda yang belum tahu, ia adalah satu struktur berbentuk tiub yang terletak pada bahagian pemulaan usus besar. Walaupun begitu, fungsi sebenar organ ini masih belum dapat diketahui dengan tepat.

Mengapa ia boleh tersumbat jika bukan sebab pemakanan? Ia adalah disebabkan oleh bukaan apendiks menuju ke tiub besar atau sekum tersekat. Sekatan ini mungkin berlaku akibat lendir tebal dalam apendiks atau serpihan najis keras daripada tiub besar termasuk ke pundi apendiks. Inilah punca sebenar radang apendiks berlaku.

Selain itu, keadaan ini juga boleh berlaku berpunca daripada jangkitan bakteria. Ia sering menyerang golongan muda sekitar usia 10 hingga 30 tahun. Jadi, jangan sesekali beranggapan bahawa orang yang masih muda tidak boleh mengalaminya.

Untuk merawatnya, doktor hanya akan beri pesakit antibitiotik untuk melegakannya. Jika masih tidak pulih, cara terbaik untuk menghilangkannya adalah melalui pembedahan membuang pundi apendiks (apendektomi).

Sekiranya kita telah terkena radang apendiks, cara yang terbaik untuk menghilangkan kesakitan yang dialami adalah dengan melakukan pembedahan apendiks kerana ia juga adalah satu-satunya teknik yang telah diperakui oleh kebanyakan pakar kesihatan.

Untuk pengetahuan anda, pembedahan ini turut dikenali sebagai appendectomy.

Caranya, doktor boleh melakukannya dengan dua cara iaitu pembedahan membelah perut secara terbuka dan laparoskopi (membelah perut dengan ukuran yang kecil dan memasukkan kamera untuk melihat ke dalam).

Namun, ia bergantung kepada saiz tumor pada bahagian apendiks itu sendiri. Sekiranya ia terlalu besar, pembedahan major terpaksa dilakukan dalam usaha untuk membuangnya.

Kesimpulannya, punca sebenar radang apendiks ini adalah penyumbatan di dalam saluran apendiks seperti yang dinyatakan.

Walaupun begitu, pemakanan tidak boleh dianggap sebagai antara punca utamanya kerana masih tidak ada kajian kukuh yang mengatakan sedemikian.


Urus 7 Puteri, Malam Bertukar Jadi ‘Harimau Jadian’. Wanita Ini Akui Penat Tapi Itulah Memori Indah.

Rezeki itu datang dengan pelbagai cara dalam kehidupan kita. Rezeki bukan wang ringgit semata tapi memiliki anak juga adalah rezeki.

Untuk membesarkan adalah cabaran buat ibu bapa lebih lagi mempunyai anak yang ramai. Bukan calang-calang untuk menguruskan anak dengan pelbagai ragam.

Bah kan pada masa yang sama perlu uruskan hal memasak, menghantar ke sekolah, mengajar dan mendidik anak. Sudah tentu ia agak memenatkan. Bukan suami tidak membantu, namun ia momen ini sudah tentu menjadi kenangan yang indah untuk dikenang.

Inilah yang diakui oleh wanita ini, Nor Sha Eriani apabila menguruskan tujuh orang anaknya kesemua adalah perempuan.

RUTIN HARIAN

Rutin harian saya ..

– Bangun kul 4 pagi , solat sunat tahajut dan masak sahur (hari biasa kul 5)
-Pukul 5 kejut anak6 ( baby pun bgn jugk)
– anak 6 semua wajib bersahur dan mkn takut x larat puasa
-Kemas dapur sambil dibantu ank2
-Pukul 6.00 semua ank6 mandi (baby kdg2 mandi sebab berak)
– Pukul 6.15 wajib masuk surau ( sapa masuk lebih time kena rotan)
– Sembahyang subuh berjemaah

SIAP KE SEKOLAH

– 6.40 semua kena masuk kereta ( masa ni la mama memetir takut jem ke sekolah)
– 7.00 sampai ke sekolah rendah (drop 3 puteri)
– 7.05 hantar barang dan keperluan kat umah transit untk anak sek agama petang ( tepi sekolah jer )
– 7.15 sampai sekolah menengah( drop kakak )

MASA URUS RUMAH

– 7.40 sampai umah( lau hari x puasa g breakfast dulu )
– 8.00 settle pakaian, siram pokok, kemas umah dan bagi baby makan ( umah kena settle sebelom hadap kerja opies)
– pukul 10.00 solat dhuha (ada kala miss jugak)
– Pukul 10.30 masuk opies (jalan kaki jer ngn baby dan anak no 6 sebab opies 2 minit smpi)
– Settle keje opies dan pastikan ank no 2 g sekolah ptg (naik transport )
– Pastikan ank sekolah ptg blk (naik transport) smpi opies
– Sambung keje dan solat zohor
– Pukul 4.00 mandikan bb dan bagi makan bb kat opies
– Pukul 4.30 ambik ank sek agama
-5.30 sampai umah dan solat asar pastu start masak untk berbuka (pastikan ank no 2 balik dr sek)

WAKTU BERBUKA. SOLAT BERJEMAH DAN TERAWIH

-7.20 ptg berbuka sama2 dan kemas2 dan semua sembahyang magrib dan mengaji al mulk dan al waqiah( wajib setiap mlm)
– 8.30 mlm sembahyang isyak berjemaah n solat tarawikh

HOMEWORK ANAK
– 9.30 mlm suh anak belek2 buku sek (mama bertukar jadi harimau jadian) dan minum n makan2 kuih
– 11.00 -11.30 pastikan keperluan ank esok ready dan masuk tido (lau hari biasa kul 12 tido) (ank2 kul 10)

Penat menangla penat, tapi memori ni tak kan dapat kita ulang bila anak dah bekahwin dan tiada disisi kita nanti.

Nila ruti harian kami 7 puteri.

Sumber: Nor Sha Eriani


Kekal Sihat Dengan Persekitaran Udara Bersih Hanya Guna Teknologi Ini

Fasa peralihan fasa ke endemik membolehkan orang ramai bergerak ke pelbagai lokasi tanpa sekatan antaranya aktiviti pelancongan yang paling digemari ramai.

Bagaimanapun kebimbangan terhadap risiko dijangkiti tetap ada selain daripada kewujudan pelbagai virus penyakit yang lain.

Justeru sebenarnya ramai yang tetap mengambil langkah pencegahan untuk mengelakkan daripada dijangkiti dengan memastikan kerap berada di dalam rumah.

Memilih untuk tinggal di dalam rumah berbanding luar rumah memerlukan kita bernafas dalam ruang udara yang bersih dan sihat.

Tahukah anda, ruang udara rumah yang bersih mencegah penyebaran virus dan mengelakkan anda sekeluarga dijangkiti virus.

Untuk membantu memastikan udara di rumah sentiasa segar, Acer menawarkan teknologi untuk membersih dan membantu pengaliran udara di ruang kediaman.

Acerpure cool ialah pengalir dan penulen udara 2-dalam-1 yang dilengkapi dengan penapis HEPA 3-dalam-1 yang dipasangkan dengan Penapis Bersalut Perak Ag+ untuk membersihkan dan mengedarkan udara di sekeliling bilik.

Sebagai tanda prihatin dengan kesihatan masyarakat Malaysia, Acer ingin memastikan setiap orang dapat menghirup udara yang bersih di rumah masing-masing menggunakan acerpure cool 2-dalam-1 yang membersih dan menyejukkan udara pada masa yang sama supaya anda dan orang tersayang dapat menghirup udara yang lebih bersih sama ada di rumah atau di pejabat.

Acerpure cool secara berterusan mengesan, menilai dan meningkatkan kualiti udara melalui teknologi terbina pintarnya

Sebelum membuat keputusan untuk membeli penulen udara untuk kegunaan rumah anda perlu mengambil tahu apa ciri-ciri yang dimiliki. Berikut adalah ciri-ciri yang dimiliki oleh acerpure cool dan yang pastinya sangat berbaloi untuk memilikinya.

2. Acerpure cool membebaskan ion negatif untuk mengurai gas berbahaya di udara seperti formaldehid

3. Reka bentuk yang ringkas tetapi moden dengan panel sentuh LED intuitif dan kunci keselamatan kanak-kanak

4. Dengan sensor kualiti udara PM1.0, acerpure cool menyokong pemantauan kualiti udara dalaman masa nyata dan bacaan dipaparkan melalui tiga lampu penunjuk LED warna hijau, kuning dan merah membolehkan pelarasan mod operasi mudah dan pemantauan masa nyata kualiti udara

5. Menggabungkan fungsi pembersihan dan pengaliran udara, acerpure cool mampu memancarkan udara bersih sehingga 16m, mencapai peredaran udara penuh bagi bilik 27 m2 dalam masa tiga minit

6. Mod penulen udara melaraskan operasinya secara automatik untuk memastikan pembersihan bilik yang lebih baik apabila kualiti udara yang lemah dikesan.

7. Dengan mod senyap senyap 26dB, acerpure cool mampu membersihkan dan mengalirkan udara segar secara senyap.

Jawab soalan peraduan di bawah ini dan pemenang bertuah berpeluang menang hadiah sebuah acerpure cool. Tarikh tutup penyertaan pada 31 Oktober 2022.


Diet Guna Garam & Lada Hitam Sahaja. 15 Menu Yang Diamalkan Wanita Ini Memang Menjadi & Berjaya Turunkan 6kg Dalam Sebulan!

Terliur tengok menu yang dipaparkan ini. Nampak menyelerakan. Takut pula nanti dalam nak berdiet dan makin naik berat.

“Siapa cakap makanan sedap tak boleh untuk diet? i hilang 5-6kg in 1 month sebab cheatday sabtu dengan ahad.

“kalau u’all tak cheat langsung confirm 10kg boleh hilang tau. guna garam and black pepper sahaja. no additional seasoning,” tulis Yaya di ruangan facebooknya.

Buat ibu-ibu di luar sana, kalau nak berdiet tapi masih boleh makan yang sedap-sedap, cuba ikut contoh menu yang dikongsikan ini. Memang power kan sebab boleh turun 6kg tu!


“Atan Sudah Tiada”. Pelawak Datuk Jamali Shadat Meningga Dunia. Al-Fatihah!

Pelawak veteran popular kelahiran Selangor, Datuk Jamali Shadat, 78, menghembuskan nafas terakhir di kediaman anaknya di Pulau Indah, Klang, kira-kira jam 8.30 pagi tadi.

Berita sedih itu disahkan anak bongsunya, Sazli Jamali.

“Bapa sudah tiada. Saya diberitahu arwah bapa menghembuskan nafas terakhirnya di atas katil.

“Insya-Allah, urusan pengebumian akan dipercepatkan. Berkemungkinan selepas Zohor atau Asar hari ini.

“Arwah bapa akan disemadikan di Tanah Perkuburan Kampung Sungai Pinang, Pulau Indah,’ ujarnya lagi.

Allahyarham Jamali dilahirkan di Bukit Kapar, Klang, Selangor dan mempunyai lapan anak dan 39 cucu.
Pelawak komedi popular itu cukup terkenal pada 1980-an, dengan kebolehannya membawa watak kanak-kanak bernama ‘Atan’.
Allahyarham sebelum ini dilaporkan uzur dan perlu bergantung kepada bantuan anak dan menantunya untuk menguruskan diri.

Anak keenam beliau, Fauzi Jamali, 48, berkata, bapanya banyak mendiamkan diri, murung dan kerap tidur selepas kematian ibunya, Allahyarham Lela Yacob pada Jun 2018.
Menurutnya, tahap kesihatan dan ingatan Allahyarham yang menghidap penyakit darah tinggi serta kencing manis juga merosot sejak dua tahun lalu.

Al-Fatihah buat Allahyarham Jamali Shadat, semoga ditempatkan dikalangan mereka yang beriman.


Ikut Cara Ini Jika Mahu Atasi Masalah Susah Tidur Malam. Cukup Mudah, Guna Ais Sahaja. Yang Sakit Kepala Pun Boleh Amal!

Ais bukan sahaja untuk menyejukkan minuman, tetapi juga boleh digunakan sebagai petua untuk kesihatan.

Bagi anda yang mempunyai masalah sakit kepala atau susah nak tidur  malam, ikut petua yang dikongsikan ini mana tahu berkesan untuk anda.

Ramai Yang whatsap saya malam ini. Ustaz boleh share kan tak macam mana cara untuk masalah susah tidur malam dan sakit kepala

Sebelum ini post saya tentang rendam kaki dengan ais pernah viral. Di sebabkan ramai yang bertanya balik saya post lagi sekali bagaimana caranya..

Tahukah anda amalan rendam kaki dgn air yang di campur dgn sedikit ais dapat melegakan ketegangan otot dan dapat mengelakkan dari masalah Gangguan Jin..

Terapi rendam kaki dengan air yang dicampur sedikit ais bagi orang yang sukar tidur malam baik jika di amalkan..
Bagi masalah sakit kepala, bisa sakit badan, elok amalkan rendam kaki dengan Air yang dicampur ais ini..

Sekiranya anda ada gangguan jin yang kronik anda pasti sakit seperti menyucuk2 di kaki yang di rendam..Itu tanda yang tubuh kita ada gangguan makhluk halus.. Sekiranya di amalkan inshaa Allah izin Allah jin akan terhindar dari tubuh anda..
Lagi baik jika di campurkan dengan daun bidara limau dan garam bukit dalam air berais itu..
Kesan nya amat baik dalam tubuh badan kita. Cuba la ..

Saya setiap hari setiap pagi pasti akan rendam..Jika yang susah tidur elok buat selepas isyak …Amalkan sebelum rendam kaki baca

#Al_Fatihah7x
#AlI_khlas7x
#Bismillah5 7xx
#Dan_selawat7x

InshaaAllah Izin Allah Kaki badan akan rasa ringan. Mana yang mengalami kerap sakit kepala, migrain, susah tidur malam baik sangat di amalkan cara begini.

InshaaAllah izin Allah kepala anda kurang sakit nya dan tidur anda semakin nyenyak.

Kesan Gangguan makhluk halus..
=Kaki rasa pijau bila di rendam kaki dalam ais
=Lenguh kebas pada kaki
=Sakit mencucuk di kaki
=menjadi sedawa angin semasa rendam
Di sarankan letak ais janganlah terlalu banyak memadai air itu sejuk mengikut ketahanan masing2.
Sekiranya anda ada kesan ini nasihat saya dapatkan rawatan islam berhampiran …

Harus di ingat ini adalah salah satu Alternatif dalam rawatan islam sebagai salah satu iktiar untuk merawat pesakit..

InshaaAllah izin Allah Sakit anda akan sembuh.

Sumber: Pusat Perubatan Islam Al-Mujahidin


“Macam Kembar, Padahal Beza Dua Tahun.” Sambutan Hari Lahir Anak Memey & Norman,  Wajah Dua Beradik Ni Jadi Perhatian!

Setiap ibu bapa pasti tidak melepaskan peluang menyambut Hari lahir anak-anak, demikian juga dengan pasangan bahagia Memey Suhaiza dan Norman Hakim.

Baru-baru ini, anak sulung pasangan ini, Muhammad Darwisz Hakim baru menyambut ulang tahun kelahiran yang ke-9. Satu majlis meraikannya telah diadakan.

Selain mengadakan majlis hari lahir Darwirz, Norman dan Memey juga turut menyelitkan majlis kesyukuran dan doa selamat. Lebih manis lagi, Majlis tersebut turut diraikan bersama anak-anak tahfiz.

Pasangan ini memuatnaik gambar dan video majlis tersebut menerusi laman Instagram masing-masing.

Kebiasaannya,pasti ada keluarga Abby Abadi, namun menurut memey sambutan kali ini, Abby tidak turut serta kerana mempunyai urusan lain.

“Alhamdulillah selesai majlis sorang anak.. get ready utk next anak😆 anak ramai meriah.. tp smlm jer tak dpt berkumpul ramai2.. kena repeat together2 lg bg bertambah meriah❤

“Alhamdulillah terima kasih pd semua yg selalu ada bersama.. love u all.. mummy buat kecik2 manja jer.. 🙏🏻 lebih kepada niat utk doa selamat & kesyukuran .. selesai dah hasrat mummy papa❤,” tulis Memey menerusi kapsyennya.

Norman menerusi laman instagramnya turut berkongsi ucapan buat anak sulungnya itu.

“The best thing u could do on your birthday is to take a few minutes off from your Roblox,be thankful to Allah & family for all the happiness & pray that we always stay together till Jannatul Firdausi🤲🏻

“May u always shine like the brightest star.We’re thankful to Allah of the person that u’re becoming; Soleh,kind-hearted,humble & polite alhamdulillah

Selain kemeriahan majlis tersebut,  turut mengundang perhatian ramai, adalah wajah anak sulung Norman dan anak kedua mereka yang dilihat seperti kembar.

Bahkan rata-rata wargamaya turut bersetuju dengan pandangan tersebut.

” Wah dah besar si abang ni. Selamat hari lahir Awishz. Nampak Awishz dan Kikim dah macam kembar lah.. “

” Ehh abang dan adik tu sekali pandang macam kembar, padahal beza dua tahun kan, hehe. Selamat hari lahir abang, smga jadi anak yang soleh.. “

” Nampak macam sebaya lah dua orang anak lelaki Norman ni, kalau orang tak tahu, mesti ingat kembar.. “

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Akhirnya Elfira Loy Tunjuk Baby Bump. Cutenya Bakal Mama Ni!

Bulan Ramadan ni pelbagai berita duka dan suka dipaparkan di media sosial. Salah satunya perkongsian pelakon Elfira Roy yang pertama kali menunjukkan baby bump buat peminatnya.

Setelah sekian lama disahkan hamil, akhirnya pelakon ini bersedia berkongsi sekeping gambar yang menampakkan kehamilannya.

Oleh kerana pengalaman pertama..Elfira mengakui agak malu dengan penampilannya berbadan dua dan bakal bergelar ibu tidak lama lagi, Elfira sengaja mengenakan busana hamil longgar supaya tidak menampakkan susuk tubuhnya.

Terdahulu, pelakon ini hamil anak pertama hasil perkahwinannya dengan Faris Anuar.

Melalu paparan di Instagram, biarpun baby bump tidak jelas, namun dapat dilihat perubahan pada perut dan wajah dan tubuhnya makin berisi.

Semoga Elfira dapat menempoh kehamilan dengan sebaik mungkin.


Anak Gagal Dapat Markah Penuh Sebab Jawab Kapal Terbang ‘Lambat’. Tarik Perhatian & Ramai Terhibur!

Siapa sangka pengalaman anak-anak berdepan dengan masalah penerbangan yang kerap ‘delay’ semasa bercuti bersama keluarga memberi kesan pada tanggapan mereka bahawa kenderaan tersebut mengambil masa yang begitu lama untuk sampai ke destinasi yang dituju.

Ini sepertimana apa yang dikongsikan oleh pengguna tiktok yang dikenali @imannurrezkiiiiiiiiiiiii, apabila anak perempuannya nyaris mendapat markah penuh di dalam kertas ujian namun salah menjawab satu soalan yang berkaitan kapal terbang.

Dalam hantaran tersebut, jelas menunjukkan kertas soalan mengandungi gambar kura-kura, harimau, basikal, kereta polis, kapal terbang dan siput dan kanak-kanak berkenaan perlu mengklasifikasikan ia mengikut kepantasan masing-masing sama ada CEPAT atau LAMBAT.

Apa yang menarik perhatian ramai adalah kanak-kanak yang dikenali Alisha salah hanya satu soalan sahaja iaitu dengan mengatakan kapal terbang adalah lambat dan bukannya cepat.

ARTIKEL MENARIK

Susulan itu, apabila diajukan soalan kepada anaknya itu berkenaan kenapa dikatakan kapal terbang lambat.

Nyata benarlah pengalaman itu ‘guru sejati’!

Rupa-rupanya dia pernah mengalami kelewatan waktu penerbangan sewaktu menunggu penerbangan untuk ke Taiping bersama-sama keluarganya.

“Lambat sebab kita tunggu kan berjam-jam. Pergi Taipin saja berjam-jam, empat jam.

“Betullah, kapal terbang lambat, berjam-jam,” jawabnya.

Meninjau di ruangan komen, rata-rata netizen terhibur dengan jawapan kanak-kanak tersebut, dan ada juga yang setuju dengan alasannya itu. Mereka juga mengatakan kanak-kanak tersebut mengadaptasikan pengalaman yang dilalui  dalam menjawab kertas peperiksaan.


Solat Sunat Aidilfitri Di Rumah? Mufti WPKL Kongsi Hukum & Panduan Mudah Tunaikannya!

Memandangkan kita masih lagi dalam tempoh Perintah Kawalan Pergerakan Bersyarat (PKPB), namun dalam masa yang sama bakal menyambut Hari Raya Aidilfitri esok, pasti rasa sedih kerana tidak dapat solat Hari Raya Aidilfitri di masjid dan surau seperti tahun-tahun sebelum ini. Semua atas sebab pandemik Covid-19 yang melanda.

Justeru, umat Islam disaran melakukan solat Aidilfitri di rumah. Namun, apakah hukum pelaksanaan solat Hari Raya Aidilfitri di rumah?
Berikut penjelasan daripada Mufti Wilayah Persekutuan Kuala Lumpur (Mufti WPKL) mengenai perkara tersebut.

Soalan :
Assalamu’alaikum w.b.t. Memandangkan kita sekarang ini masih berada dalam suasana PKPB, yang mana ramai yang tidak dapat hadir melaksanakan solat hari raya di masjid, jadi minta pihak Pejabat Mufti Wilayah untuk jelaskan berkenaan hukum hakam serta kaifiat pelaksanaan solat hari raya di rumah. Terima kasih.
Jawapan :
Wa’alaikumussalam w.b.t. Alhamdulillah segala puji dan syukur kami panjatkan kepada Allah S.W.T. Selawat dan salam kami ucapkan ke atas junjungan besar Nabi Muhammad S.A.W, para isteri dan keluarga baginda, para sahabat, seterusnya golongan yang mengikut jejak langkah baginda sehingga hari kiamat.
Dalam mazhab Al-Imam Al-Syaf’ie, solat hari raya hukumnya adalah sunat muakkad menurut pendapat yang paling sahih. Ini kerana Rasulullah S.A.W tidak pernah meninggalkannya sejak mula ia disyariatkan sehinggalah baginda wafat. Begitu juga para sahabat R.Anhum berterusan melakukannya selepas kewafatan Rasulullah S.AW.
Terdapat banyak dalil yang menunjukkan bahawa solat hari raya ini hukumnya adalah sunat dan bukannya wajib. Antaranya adalah sebuah hadis yang diriwayatkan oleh Talhah bin ‘Ubaidillah R.A beliau berkata : ‘’Seorang lelaki telah datang bertemu dengan Rasulullah S.A.W dan bertanyakan tentang Islam. Kemudian Rasulullah S.A.W menjawab :
خَمْسُ صَلَوَاتٍ فِي الْيَوْمِ وَاللَّيْلَةِ
Maksudnya : (Kamu perlu) melaksanakan solat lima waktu sehari semalam.
Kemudian lelaki itu bertanya : ‘’Adakah menjadi kewajipan ke atasku solat selainnya ?’’. Maka Nabi S.A.W menjawab :
لا، إِلاَّ أَنْ تَطَوَّعَ
Maksudnya : Tidak, kecuali kamu ingin mengerjakan solat sunat.”
Riwayat Al-Bukhari (46) dan Muslim (11)
Demikian juga berdasarkan sebuah hadis yang diriwayatkan oleh ‘Ubadah Ibn Al-Somit R.A beliau berkata bahawa Rasulullah S.A.W bersabda :
خَمْسُ صَلَوَاتٍ كَتَبَهُنَّ اللهُ عَلَى الْعِبَادِ فَمَنْ جَاءَ بِهِنَّ لَمْ يُضَيِّعْ مِنْهُنَّ شَيْئًا اسْتِخْفَافًا بِحَقِّهِنَّ كَانَ لَهُ عِنْدَ اللهِ عَهْدٌ أَنْ يُدْخِلَهُ الْجَنَّةَ وَمَنْ لَمْ يَأْتِ بِهِنَّ فَلَيْسَ لَهُ عِنْدَ اللهِ عَهْدٌ إِنْ شَاءَ عَذَّبَهُ وَإِنْ شَاءَ أَدْخَلَهُ الْجَنَّةَ
Maksudnya : Allah S.W.T mewajibkan lima solat ke atas hamba-Nya. Sesiapa yang melakukannya tanpa meninggalkan sedikit pun kerana meringan-ringankannya, Allah S.W.T menjanjikannya masuk syurga. Manakala sesiapa yang tidak melakukannya, Allah tidak menjanjikan apa-apa kepadanya. Sekiranya Allah kehendaki, Dia akan mengazabnya dan sekiranya Allah kehendaki, Dia akan memasukkannya ke dalam syurga.’’
Riwayat Abu Daud (1420)
Justeru, berdasarkan beberapa riwayat di atas jelas menunjukkan bahawa selain dari solat fardhu lima waktu, solat-solat yang lain itu adalah termasuk dalam bahagian solat sunat dan antaranya juga adalah solat hari raya.
Secara asasnya, solat hari raya dituntut untuk dilakukan di tanah lapang supaya ia dapat dihadiri oleh ramai umat Islam, seterusnya menzahirkan syiar bagi agama Islam. Oleh yang demikian, dituntut bagi semua umat Islam untuk menghadiri solat hari raya sama ada di tanah-tanah lapang mahupun di masjid-masjid dari kalangan orang lelaki dan perempuan, kanak-kanak, bahkan anak-anak dara, wanita berpurdah, serta wanita haid juga turut digalakkan menghadiri solat hari raya bagi menyaksikan pelaksanaannya. Ini seperti yang diriwayatkan oleh Ummu ‘Atiyyah R.Anha beliau berkata :
أَمَرَنَا – تَعْنِي النَّبِيَّ صلى الله عليه وسلم – أَنْ نُخْرِجَ فِي الْعِيدَيْنِ الْعَوَاتِقَ وَذَوَاتِ الْخُدُورِ وَأَمَرَ الْحُيَّضَ أَنْ يَعْتَزِلْنَ مُصَلَّى الْمُسْلِمِينَ
Maksudnya : Rasulullah S.A.W memerintahkan kepada kami (orang perempuan) untuk mengeluarkan anak-anak gadis dan wanita-wanita berpurdah pada dua hari raya serta baginda arahkan wanita haid agar menjauhi tempat solat umat Islam.
Riwayat Muslim (890)
Berbalik kepada persoalan yang dikemukakan, kami nyatakan bahawa hukum mendirikan solat hari raya di rumah disebabkan keadaan semasa sekarang ini iaitu penularan wabak Covid – 19 adalah sama seperti yang dibahaskan oleh para ulama berkenaan mereka yang terlepas menghadiri solat hari raya di masjid, adakah dibolehkan untuk mereka solat hari raya di rumah selama masih ada waktunya ?
Berikut kami nyatakan beberapa pendapat fuqaha’ berkenaan isu melaksanakan solat hari raya di rumah. Imam Al-Nawawi berkata :
الْمَذْهَبُ وَالْمَنْصُوصُ فِي الْكُتُبِ الْجَدِيدَةِ كُلِّهَا، أَنَّ صَلَاةَ الْعِيدِ تُشْرَعُ لِلْمُنْفَرِدِ فِي بَيْتِهِ أَوْ غَيْرِهِ
Maksudnya : Pendapat mazhab seperti yang dinaskan di dalam kitab-kitab yang baharu kesemuanya menyatakan bahawa solat hari raya disyariatkan bagi seorang individu di rumahnya atau di tempat selainnya.
Rujuk Raudhah Al-Thalibin, Al-Nawawi (2/70)
Maka berdasarkan kenyataan di atas, antara faedah yang boleh diambil adalah dua perkara iaitu :

Persoalan berikutnya pula, apabila seseorang itu melaksanakan solat hari raya secara bersendirian, adakah dia dituntut untuk membaca khutbah juga ? Maka berikut adalah kenyataan dari Imam Al-Nawawi yang menyebut :
وَإِذَا قُلْنَا بِالْمَذْهَبِ، فَصَلَّاهَا الْمُنْفَرِدُ، لَمْ يَخْطُبْ عَلَى الصَّحِيحِ
Maksudnya : Dan apabila kita berpegang dengan pendapat mazhab (bahawa dibolehkan untuk solat hari raya itu dilakukan secara seorang diri), maka seseorang yang melakukannya secara sendirian tidak perlu untuk berkhutbah mengikut pendapat yang sahih.
Rujuk Raudhah Al-Thalibin, Al-Nawawi (2/70)
Manakala berkenaan dengan pelaksanaan solat hari raya secara berjemaah di rumah pula, kami menyatakan bahawa hukumnya adalah sama seperti solat secara sendirian juga. Iaitu dibolehkan untuk dilakukan solat hari raya secara berjemaah di rumah. Keharusan ini diambil dari keumuman hadis yang diriwayatkan oleh Zaid bin Tsabit R.A beliau berkata bahawa Rasulullah S.A.W bersabda :
فَإِنَّ أَفْضَلَ صَلاَةِ الْمَرْءِ فِي بَيْتِهِ، إِلاَّ الصَّلاَةَ الْمَكْتُوبَةَ
Maksudnya : Sesungguhnya seafdhal-afdhal solat seseorang itu adalah di rumahnya, melainkan solat fardhu.
Riwayat Al-Bukhari (7290)
Maka hadis ini secara umumnya menunjukkan bahawa solat-solat sunat termasuk solat hari raya adalah dibolehkan untuk dilakukan di rumah. Meskipun begitu, sekiranya keadaan tidak seperti dalam suasana penularan wabak, maka yang afdhalnya solat hari raya itu dilakukan di tanah-tanah lapang dan juga masjid-masjid secara berjemaah kerana ia merupakan bahagian dari syiar umat Islam.
Justeru, apabila kita mengatakan bahawa dibolehkan solat hari raya secara berjemaah di rumah, adakah perlu juga untuk mereka yang melakukannya untuk membaca khutbah raya ? Maka dalam hal ini, kami katakan bahawa mereka dituntut juga untuk berkhutbah dalam erti kata hukumnya adalah sunat bagi salah seorang mereka untuk membacakan khutbah hari raya.
Imam Al-Khatib Al-Syarbini berkata :
ويخطب بعدهمَا أَي الرَّكْعَتَيْنِ خطبتين لجَماعَة لَا لمنفرد كخطبتي الْجُمُعَة فِي أَرْكَان وَسنَن لَا فِي شُرُوط
Maksudnya : Dan dibacakan khutbah selepas keduanya (iaitu setelah dua rakaat solat hari raya) sebanyak dua khutbah bagi (solat hari raya yang dilakukan) secara berjemaah dan tidak (perlu berkhutbah) bagi yang melakukannya secara bersendirian. (Khutbah ini) adalah sama seperti dua khutbah Jumaat pada rukun-rukun (khutbah) dan juga sunatnya, dan tidak pada syarat-syarat (khutbah Jumaat).
Rujuk Al-Iqna’, Al-Khatib Al-Syarbini (1/187)

Berikut kami kongsikan tatacara pelaksanaan solat hari raya di rumah :

Imam Al-Syafi’e berkata :
يُكَبِّرُ النَّاسُ فِي الْفِطْرِ حِينَ تَغِيبُ الشَّمْسُ لَيْلَةَ الْفِطْرِ فُرَادَى، وَجَمَاعَةً فِي كُلِّ حَالٍ حَتَّى يَخْرُجَ الْإِمَامُ لِصَلَاةِ الْعِيدِ ثُمَّ يَقْطَعُونَ التَّكْبِيرَ
Maksudnya : Orang ramai bertakbir pada hari raya puasa ketika hilangnya matahari pada malam raya secara bersendirian dan juga secara berjemaah dalam setiap keadaan sehinggalah imam keluar untuk mendirikan solat hari raya, kemudian mereka berhentikan takbir.
Rujuk Al-Umm, Al-Syafi’e (1/275)
Manakala sighah (bentuk) takbir hari raya pula adalah seperti yang diketahui umum iaitu seperti yang disebutkan oleh Imam Al-Nawawi :
اللَّهُ أَكْبَرُ اللَّهُ أَكْبَرُ اللَّهُ أَكْبَر اللَّهُ أَكْبَرُ كَبِيرًا وَالْحَمْدُ لِلَّهِ كَثِيرًا وَسُبْحَانَ اللَّهِ بُكْرَةً وَأَصِيلًا لَا إلَهَ إلَّا اللَّهُ وَلَا نَعْبُدُ إلَّا إيَّاهُ مُخْلِصِينَ لَهُ الدِّينَ وَلَوْ كَرِهَ الْكَافِرُونَ لَا إلَهَ إلَّا اللَّهُ وَحْدَهُ صَدَقَ وَعَدَهُ وَنَصَرَ عَبْدَهُ وَهَزَمَ الْأَحْزَابَ وَحْدَهُ لَا إلَهَ إلَّا اللَّهُ وَاَللَّهُ أَكْبَرُ
Rujuk Al-Majmu’ Syarah Al-Muhazzab, Al-Nawawi (5/31)

صَلاَةُ السَّفَرِ رَكْعَتَانِ وَالْجُمُعَةُ رَكْعَتَانِ وَالْعِيدُ رَكْعَتَانِ
Maksudnya : Solat ketika musafir itu adalah sebanyak dua rakaat, solat Jumaat adalah sebanyak dua rakaat, dan solat hari raya adalah sebanyak dua rakaat.
Riwayat Ibn Majah (1063)

Ini berdasarkan sebuah hadis yang diriwayatkan oleh Al-Nu’man Ibn Basyir R.A beliau berkata :
كَانَ النَّبِيُّ صلى الله عليه وسلم يَقْرَأُ فِي الْعِيدَيْنِ وَفِي الْجُمُعَةِ بِـ ( سَبِّحِ اسْمَ رَبِّكَ الأَعْلَى ) وَهَلْ أَتَاكَ حَدِيثُ الْغَاشِيَةِ
Maksudnya : Nabi S.A.W membaca di dalam solat dua hari raya (Aidil Fitri dan Aidil Adha) dan juga pada solat Jumaat dengan surah Al-A’la dan juga surah Al-Ghaasyiah.
Riwayat Al-Tirmizi (533)

Bilangan takbir ini adalah berdasarkan sebuah hadis yang diriwayatkan oleh ‘Abdullah Ibn ‘Amr Ibn Al-‘Ash R.A beliau berkata :
أَنَّ النَّبِيَّ ـ صلى الله عليه وسلم ـ كَبَّرَ فِي صَلاَةِ الْعِيدِ سَبْعًا وَخَمْسًا
Maksudnya : Sesungguhnya Nabi S.A.W bertakbir pada solat hari raya sebanyak tujuh kali (pada rakaat yang pertama) dan lima kali (pada rakaat yang kedua).
Riwayat Ibn Majah (1728)

Ini berdasarkan sebuah hadis yang diriwayatkan oleh Ibn ‘Umar R.Anhuma beliau berkata :
كَانَ رَسُولُ اللَّهِ صلى الله عليه وسلم وَأَبُو بَكْرٍ وَعُمَرُ يُصَلُّونَ فِي الْعِيدَيْنِ قَبْلَ الْخُطْبَةِ ثُمَّ يَخْطُبُونَ
Maksudnya : Adalah Rasulullah S.A.W, Abu Bakr, dan Umar menunaikan solat dua hari raya sebelum berkhutbah. Kemudian baru mereka berkhutbah.
Riwayat Al-Tirmizi (531)

Kesimpulan
Sebagai penutup, setelah kami meneliti beberapa nas dan hujahan di atas, kami akhiri kenyataan ini dengan beberapa noktah yang berikut :

Manakala tidak dituntut bagi mereka yang melaksanakannya secara bersendirian untuk berkhutbah disebabkan tidak ada faedah padanya.

Akhir kalam, kami berdoa kepada Allah S.W.T agar memberikan kefahaman yang tepat kepada kita semua dalam beragama. Ameen.


“Hakikatnya Anak Hanya Rapat Dengan Kita Hingga Umur 12 Tahun Je.” Deep Perkongsian Ayah Ni!

Bergelar ibu bapa memang momen yang cukup indah dan dinantikan bagi setiap pasangan suami isteri. Lahirnya si kecil menyemarakkan kasih sayang dan menambahkan kemanisan dalam rumah tangga.

Begitu pun, dek kesibukan urusan kerja ada kalanya membataskan kita untuk meluangkan masa dengan anak-anak. Sementelah mereka sendiri sibuk dengan pelbagai aktiviti sekolah. Namun, jangan sampai anda tidak sempat mengisi momen indah melihat anak-anak membesar.

Jangan sampai tiada langsung kenangan bersama untuk diingati kelak. Anak-anak ini adakalanya bila sudah besar, enggan lagi bersama ibu bapa. Alasan sibuk dengan aktiviti sendiri.

Anak hanya rapat dengan kita hingga umur 12 tahun~

Suatu ketika, aku mengeteh bersama kawan-kawan hingga lewat malam.

Diantara satu sisipan kopi panas, sahabat ini mula membuka topik baru.

“Anak-anak kita ni, waktu kecil sahaja rapat dengan kita. Hingga darjah 6 sahaja. Selepas itu dia mula masuk ke sekolah asrama.

Makin jauh, dan makin renggang hubungan. Jumpa pun sebulan sekali. Itu pun kalau kita tidak sibuk.”

Kami bertiga mengangguk kepala. Seorang demi seorang mencelah memberi idea dan pandangan. Kesimpulannya, kami semua setuju dengan apa yang dia kata.

Benarlah. Walau anak itu tidak ke asrama sekali pun, dia dah meningkat remaja. Bila menginjak remaja, dia mula ada rahsia. Mula ada rasa ingin berteman. Mula rasa ingin ruang untuk diri mereka.

Biasalah, remaja. Kita pun pernah remaja kan?

Mereka mula pandai berdikari. Tidak lagi boleh didukung kita. Tidak lagi mahu main kuda-kuda. Tidak lagi berebut nak panjat atas belakang. Nak makan bersuap jauh sekali lah.

Sahabat ini, dulunya dia punya perniagaan yang berjaya. Sehingga satu saat, dia jatuh terduduk ditipu kawan sendiri. 6 bulan tanpa kerja, berfikir dan merancang untuk strategi bisnes seterusnya.

Bila tanpa kerja, sehariannya hanya di rumah. Menghantar anak ke situ sini, membantu anak membuat kerja sekolah, melayan apa jua permintaan mereka.

Penat. Tapi dia puas. Letih, tapi hubungan dia dan anak lebih berkualiti dan rapat.

“Agaknya Allah sengaja uji aku agar aku sedar dan beri peluang untuk aku lebih rapat dengan anak-anak,” ujarnya sambil menguntum senyum.

Kini dia mula melebarkan empayarnya sedikit demi sedikit. Makin kukuh dan berjaya empayar baru ini. Lebih gah dan besar berbanding bisnes dulu.

Tapi kali ini, dia sudah pandai bahagi masa untuk bersama keluarga dan anak-anak. Allah dah ‘tegur’ dia dulu, kali ni dia ingat.

Kalau kita ada anak kecil, luangkanlah masa bersama mereka walau sesibuk mana pun. Biar ada memori untuk mereka dan kita kenang dimasa akan datang.

Sekejap sahaja anak ini membesar. Jangan kita tersedar bila mereka telah pun pandai berdikari. Saat mereka telah pun meningkat remaja.

Masa itu kita akan rindukan anak kecil kita yang minta kita buatkan susu. Yang minta sapukan jem pada rotinya.

Jangan terlampau sibuk dengan dunia sehingga terlupa; harga anak itu jauh lebih bernilai dari dunia dan segala isinya.

Jangan sehingga anak itu membesar, hanya kenangannya dengan bibik yang kekal diingatan. Jangan!